cyanic-selkie/wikianc huggingface dataset:
ಸೋರಟ್ ಅಶ್ವಥ್
ಚಿತ್ರರಂಗ
೧೯೪೦ರಲ್ಲಿ ಎಂ.ವಿ.ರಾಜಮ್ಮನವರ ರಾಧಾರಮಣ ಚಿತ್ರದಲ್ಲಿ ಕಿರು ಪಾತ್ರ ವಹಿಸುವ ಮೂಲಕ ಬೆಳ್ಳಿತೆರೆ ನಂಟಿಗೆ ಬಂದರು. ಹಲವು ಚಿತ್ರಗಳಲ್ಲಿ ಸಣ್ಣಪುಟ್ಟ ಪಾತ್ರಗಳಲ್ಲಿ ಅಭಿನಯಿಸಿದರೂ ಹೇಳಿಕೊಳ್ಳುವ ಬೆಳವಣಿಗೆ ಸಿಕ್ಕಲಿಲ್ಲ. ಮಹಾನಂದ ಚಿತ್ರಕ್ಕೆ ಸಹ ನಿರ್ದೇಶಕರಾಗಿದ್ದೂ ಆಯಿತು. ಮತ್ತೆ ರಂಗಭೂಮಿಗೆ ಮರಳಿದ ಅಶ್ವಥ್ ೧೯೪೯ರಲ್ಲಿ ಜ್ಯೋತಿ ಕಲಾ ಸಂಘ ಎಂಬ ನಾಟಕ ಸಂಸ್ಥೆ ಆರಂಭಿಸಿದರು. ಅದರಲ್ಲೂ ಅಂಥ ಯಶಸ್ಸು ಕಾಣಲಿಲ್ಲ.
೧೯೫೩ರಲ್ಲಿ ಬೇಂದ್ರೆಯವರು ವಿಚಿತ್ರ ಪ್ರಪಂಚ ಚಿತ್ರಕ್ಕೆ ಬರೆದ ಸಂಭಾಷಣೆಗಳು ಪಾತ್ರಧಾರಿಗಳಿಗೆ ಕಠಿಣವಾದಾಗ ಅದನ್ನು ಸರಳಗೊಳಿಸುವ ಮಹತ್ತರ ಜವಾಬ್ದಾರಿ ಇವರಿಗೆ ಬಂದಿತು. ಸೋರಟ್ ಅಶ್ವಥ್ ಎಂಬ ನಾಮಧೇಯ ಬಂದದ್ದು ಅಲ್ಲಿಂದಲೇ. ಮನೆ ತುಂಬಿದ ಹೆಣ್ಣು ಚಿತ್ರಕ್ಕೆ ಗೀತೆಗಳನ್ನು ರಚಿಸುವ ಅವಕಾಶ ಲಭಿಸಿತು. ಇಲ್ಲಿಂದ ಗೀತರಚನಕಾರರಾಗಿ ಅವರು ಯಶಕಂಡರು.
ನಂದಾದೀಪ, ಗಾಳಿಗೋಪುರ, ನವಜೀವನ, ಕಠಾರಿವೀರ ಚಿತ್ರಗಳಿಗೆ ಅವರು ಬರೆದ ಗೀತೆಗಳು ಬಹು ಜನಪ್ರಿಯವಾದವು. ೧೯೭೨ರಲ್ಲಿ ಸ್ನೇಹಿತರೊಡಗೂಡಿ ಬಾಂಧವ್ಯ ಎಂಬ ಚಲನಚಿತ್ರ ನಿರ್ಮಿಸಿದರು. ಚಿತ್ರ ಸದಭಿರುಚಿಯದು ಎಂದು ಹೆಸರು ಮಾಡಿದರೂ ವಿತರಕರ ಸಮಸ್ಯೆಯಿಂದ ಅಶ್ವಥ್ ನಷ್ಟ ಕಂಡರು. ೧೯೭೪ರಲ್ಲಿ ಶನಿಪ್ರಭಾವ ಎಂಬ ಇನ್ನೊಂದು ಪೌರಾಣಿಕ ಚಿತ್ರ ನಿರ್ಮಿಸಿದರು. ಇಲ್ಲೂ ಕೂಡ ನಷ್ಟ ಅನುಭವಿಸಿದರು. ಹಲವು ಕಷ್ಟದ ದಿನಗಳನ್ನು ಕಂಡ ಅಶ್ವಥ್ ಅವರಿಗೆ ಪಡುವಾರಳ್ಳಿ ಪಾಂಡವರು ಚಿತ್ರಕ್ಕೆ ಬರೆದ ಗೀತೆಗಳು ಮತ್ತೊಮ್ಮೆ ಹೆಸರನ್ನು ತಂದುಕೊಟ್ಟವು.
೬೦ ಚಿತ್ರಗಳಿಗೆ ಸಂಭಾಷಣೆ, ೧೬೦ ಚಿತ್ರಗೀತೆಗಳು ಅಶ್ವಥರಿಂದ ಸಂದಿದ್ದರೂ ಕನ್ನಡ ಚಿತ್ರರಂಗ ತನ್ನ ವೈಭವದ ಯುಗದಲ್ಲಿ ಅವರನ್ನು ಸಂಪೂರ್ಣ ನಿರ್ಲಕ್ಷಿಸಿತು ಎಂದು ವಿಮರ್ಶಕರ ಅಭಿಪ್ರಾಯ.
ನಾಗತಿಹಳ್ಳಿ ಚಂದ್ರಶೇಖರ್ ನಿರ್ದೇಶನದ ಹೂಮಳೆ ಚಿತ್ರದ ಅಭಿನಯ ಅವರಿಗೆ ದೊರೆತ ಬೆಳ್ಳಿತೆರೆಯ ಕೊನೆಯ ಅವಕಾಶ.
ನಿಧನ
೧೯೯೮ರ ಫೆಬ್ರವರಿ ೫ರಂದು ಸೋರಟ್ ಅಶ್ವಥ್ ಅವರು ನಿಧನ ಹೊಂದಿದರು.
ಆಕರಗಳು
ವರ್ಗ: ೧೯೧೫ ಜನನ ವರ್ಗ: ೧೯೯೮ ನಿಧನ ವರ್ಗ:ಚಿತ್ರಕಥೆ ಲೇಖಕ
ಪಿಲ್ಚಂಡಿ
ಪೀಠಿಕೆ
ತುಳುನಾಡಿನ ದೈವಶಕ್ತಿಗಳಲ್ಲಿ ಇದೂ ಕೂಡ ಒಂದು. ಈ ದೈವಶಕ್ತಿಗಳಲ್ಲಿ ಅನೇಕ ಪ್ರಾಣಿಗಳೂ ಸೇರಿಕೊಂಡಿವೆ. ಇತರ ದೈವಗಳಂತೆ ಪಿಲ್ಚಂಡಿ (ಪಿಲಿಚಂಡಿ/ ಹುಲಿಚಂಡಿ) ಕೂಡ ಈಶ್ವರ ದೇವರ ಅಪ್ಪಣೆ ಪ್ರಕಾರ ತುಳುನಾಡಿನ ಜನರನ್ನ ರಕ್ಷಿಸಲು ಭೂಮಿಗಿಳಿದು ಬಂದ ದೈವಶಕ್ತಿಯಾಗಿದೆ.
ಆರಾಧನೆ ವಿಧಿ ವಿಧಾನ
ಪಿಲ್ಚಂಡಿ ದಶ‍ನಾವೇಶವೂ ಧೂಮಾವತಿಯ ತೆರನಾಗಿರುವುದು. ಕತ್ತರಿಮಂಚ ಉಯ್ಯಾಲೆಯಲ್ಲಿ ಕೂಡ ಪಿಲ್ಚಂಡಿಯನ್ನು ಗುಡಿಯೊಳಗೆ ನಂಬುವರು. ಅಷ್ಟು ಮಾತ್ರವಲ್ಲ ಪಿಲ್ಚಂಡಿಯನ್ನು ನಂಬಿರುವ ಎಲ್ಲಾ ಠಾಣ್ಯಗಳಲ್ಲಿ ಹುಲಿಯ ಗಾತ್ರದ ಅಂದವಾದ ಮರದಿಂದ ಕೆತ್ತಲ್ಪಟ್ಟ ಬಿಂಬವನ್ನು ಗುಡಿಯ ಹೊರಭಾಗದಲ್ಲಿ ಬಣ್ಣಕೊಟ್ಟು ನಿಲ್ಲಿಸುವರು. ಈ ಬಿಂಬದ ತಳಭಾಗದಲ್ಲಿ ಪೀಠವನ್ನು ಜೋಡಿಸುತ್ತಾರೆ. ಪೀಠದ ಅಡಿಯಲ್ಲಿ ನಾಲ್ಕು ಮರದ ಚಕ್ರಗಳನ್ನು ಅಳವಡಿಸಿರುವರು. ಪಿಲ್ಚಂಡಿಯ ವಾರ್ಷಿಕ ಕೋಲದ ಸಮಯದಲ್ಲಿ ಈ ಬಿಂಬವನ್ನು ವಿಶೇಷವಾಗಿ ಹೂವಿನಿಂದ ಅಲಂಕರಿಸಿ ಸುತ್ತು ಎಳೆಯುವ ಸಂಪ್ರದಾಯ ಕೆಲವಡೆ ಇದೆ. ಕೋಲದ ಚಪ್ಪರ ಧೂಮವತಿಯ ಚಪ್ಪರಕ್ಕೆ ಹೋಲನೆ ಇರುವುದು. ಕೋಲದಲ್ಲಿ ಗಗ್ಗರ, ಸಿರಿ, ಅಣಿ ಮೊದಲಾದವುಗಳಲ್ಲಿ ವ್ಯತ್ಯಾಸವಿಲ್ಲ. ಹುಲಿಯ ರೂಪದ ಕಂಚಿನ ಮೊಗ ತಲೆಗೆ ಕಟ್ಟುತ್ತಾರೆ. ಖಡ್ಸಲೆ, ಮಣಿ,ಚಾವಲ ಮೊದಲಾದವು ಇವೆ. ಪಿಲ್ಚಂಡಿಗೆ ಬಂಟ ಎಂಬ ಸೇವಕ ಇದ್ದಾನೆ. ಮುದ್ರೆ ಎಂಬ ಅನ್ನ ನೈವೆದ್ಯ ಹರಿಕೆ ಪಿಲ್ಚಂಡಿಯನ್ನು ಸಂತೃಪ್ತಿ ಪಡಿಸುವ ಹರಕೆ.ಪಿಲ್ಚಂಡಿ ಧೈವ ಇದ್ದಲ್ಲಿ ಬಬ್ಬಾರ್ಯ ಧೈವವನ್ನು ನಂಬುವುದು ಕಡ್ಡಾಯವಾಗಿದೆ. ಮೊದಲು ಪಿಲಿಚಂಡಿಗೆ ಕೋಲವಾದ ಬಳಿಕ ಬಬ್ಬಾರ್ಯ ಕೋಲ ನಡೆಯುತ್ತದೆ.
ಉಲ್ಲೇಖಗಳು
ವರ್ಗ:ಭೂತಾರಾಧನೆ
ಗೋಸಾಯಿ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಿಡಿಲು (ಚಲನಚಿತ್ರ)
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಉತ್ಖನನ
ಉತ್ಖನನ ಭೂಮಿಯಲ್ಲಿ ಹುದುಗಿಹೋಗಿರುವ ಮಾನವ ನಾಗರಿಕತೆಗೆ ಸಂಬಂಧಿಸಿದ ಅವಶೇಷಗಳನ್ನು ಭೂಮಿಯಿಂದ ಅಗೆಯುವುದಕ್ಕೆ ಪುರಾತತ್ತ್ವ ಶೋಧನೆಯಲ್ಲಿ ಬಳಸುವ ಪದ (ಎಕ್ಸ್‌ಕವೇಷನ್). ಉತ್ಖನನವೂ ಪುರಾತತ್ತ್ವಶೋಧನೆಯಷ್ಟೇ ಹಳೆಯದು. ಆದರೆ ವೈಜ್ಞಾನಿಕ ಉತ್ಖನನ ಪ್ರಾರಂಭವಾದದ್ದು ಈ ಶತಮಾನದಲ್ಲಿ ಮಾತ್ರ. ಅದಕ್ಕೆ ಮುಂಚೆ ಪುರಾತತ್ತ್ವಶೋಧನೆಯೇ ಇನ್ನೂ ವೈಜ್ಞಾನಿಕವಾಗಿರಲಿಲ್ಲ. ಸಾಹಿತ್ಯಗ್ರಂಥಗಳ ಆಧಾರದಿಂದ ರಾಜ ಮಹಾರಾಜರ ಅರಮನೆಯ ನಿವೇಶನಗಳನ್ನು ಪತ್ತೆ ಹಚ್ಚಿ, ಅವುಗಳಲ್ಲಿ ದೊರಕಬಹುದಾದ ಚಿನ್ನ, ಬೆಳ್ಳಿ ಮುಂತಾದವುಗಳಿಂದ ಮಾಡಿದ ಅಮೂಲ್ಯ ವಸ್ತುಗಳನ್ನು ಯಾವ ವಿಧಾನದಿಂದಲಾದರೂ ಕೊಳ್ಳೆ ಹೊಡೆಯುವ ಹವ್ಯಾಸವೇ ಇತ್ತು. 19ನೆಯ ಶತಮಾನದ ಇಂಗ್ಲೆಂಡಿನಲ್ಲೂ ಹೆಚ್ಚು ಕಡಿಮೆ ಇದೇ ಪರಿಸ್ಥಿತಿಯಿತ್ತು. ಪ್ರಾಚೀನ ಅವಶೇಷಗಳನ್ನು ಅಡ್ಡಾದಿಡ್ಡಿ ಅಗೆದು ಹೊರತೆಗೆದು ಸಂಗ್ರಹಮಾಡುವ ಮನೋಭಾವ ಬೆಳೆದು ಬಂದಿತ್ತು. ಈ ಶತಮಾನದ ಪ್ರಾರಂಭದಲ್ಲಿ ಈ ಭಾವನೆ ಕಡಿಮೆಯಾಗಲಾರಂಭಿಸಿತು. ಉತ್ಖನನ ನಿರ್ಜೀವ ಅವಶೇಷಗಳಿಗಾಗಲ್ಲ, ಅವುಗಳ ಕರ್ತೃವಾದ ಮಾನವನನ್ನು ತಿಳಿಯುವುದಕ್ಕಾಗಿ ಎಂಬ ಭಾವನೆ ಬೆಳೆದು ಬಂತು. ಅಷ್ಟೇ ಅಲ್ಲದೆ ಉತ್ಖನನದಿಂದ ಮಾಹಿತಿಯ ನಾಶವಾಗುವುದೆಂದು ಕೆಲವರು ಭಾವಿಸಿದರು. ಭೂಮಿಯಲ್ಲಿ ಅಡಗಿರುವ ಅವಶೇಷಗಳು ಹಾಗೆಯೇ ಇನ್ನೂ ಸ್ಪಲ್ಪಕಾಲ ಉಳಿದರೆ ಯಾವ ನಷ್ಟವೂ ಆಗುವುದಿಲ್ಲ. ಅವುಗಳನ್ನು ಭೂಮಿಯಿಂದ ಹೊರತೆಗೆಯುವಾಗ ಸಾಕಷ್ಟು ಗಮನ ಕೊಡದೇ ಇದ್ದರೆ, ಅವು ನಾಶವಾದಂತೆಯೇ ಸರಿ. ಏಕೆಂದರೆ ಅವನ್ನು ಮೊದಲಿದ್ದಂತೆ ಕೂಡಿಸಲು ಯಾರಿಂದಲೂ ಸಾಧ್ಯವಿಲ್ಲ. ಭಾರತದಲ್ಲಿ ಪ್ರಚಲಿತವಾಗಿರುವ ಕಾನೂನಿನ ಪ್ರಕಾರ ಉತ್ಖನನಗಳನ್ನು ನಡೆಸಲು ಸರ್ಕಾರದಿಂದ ಅನುಮತಿ ಪಡೆಯಬೇಕು. ಉತ್ಖನನದ ನಿರ್ದೇಶಕರ ಅರ್ಹತೆ, ಅವರಲ್ಲಿರುವ ವೈಜ್ಞಾನಿಕ ಸಾಮಗ್ರಿಗಳು, ಹಣ, ಉತ್ಖನನ ಮಾಡುವ ಸ್ಥಳದ ಪ್ರಾಮುಖ್ಯ - ಇವುಗಳ ಆಧಾರದ ಮೇಲೆ ಮಾತ್ರ ಅನುಮತಿ ಸಿಕ್ಕುತ್ತದೆ. ಪುರಾತತ್ತ್ವ ಶೋಧನೆಯಲ್ಲಿ ಉತ್ಖನನಕ್ಕೆ ಇಷ್ಟೊಂದು ಪ್ರಾಮುಖ್ಯವಿದೆ.
ಸಿದ್ಧತೆಗಳು
ಉತ್ಖನನಕ್ಕೆ ಪೂರ್ವಭಾವಿಯಾಗಿ ನಿವೇಶನಾನ್ವೇಷಣೆ, ನಿವೇಶನ ನಿಶ್ಚಯಗಳಾಗಬೇಕು. ಪ್ರಾಚೀನ ಕಾಲದ ಅವಶೇಷಗಳು ನೆಲದಲ್ಲಿ ಹೂತುಹೋಗಿದ್ದರೂ ಕೆಲವು ಲಕ್ಷಣಗಳಿಂದ ಅವನ್ನು ಪತ್ತೆ ಹಚ್ಚಬಹುದು. ಭೂಮಿಯ ಮೇಲ್ಮೈಲಕ್ಷಣಗಳಿಂದ ನಿವೇಶನಗಳನ್ನು ಕಂಡುಹಿಡಿಯಬಹುದು. ಸಾಮಾನ್ಯವಾಗಿ ಅವಶೇಷಗಳು ಇರುವ ಸ್ಥಳಗಳು ಸಣ್ಣ ಸಣ್ಣ ದಿಬ್ಬಗಳಾಗಿರುತ್ತವೆ. ಈ ದಿಬ್ಬಗಳ ಮೇಲೆ ಬಿದ್ದ ಮಳೆಯ ನೀರು ಅಲ್ಲಿಂದ ಕೆಳಕ್ಕೆ ಹರಿಯುವಾಗ ದಿಬ್ಬದ ಮೇಲ್ಮೈಯನ್ನು ಕೊರೆದು, ಒಳಗಿರುವ ಅವಶೇಷಗಳನ್ನು ನಮ್ಮ ಗಮನಕ್ಕೆ ತರುತ್ತದೆ. ಇಲ್ಲವೇ ಇನ್ನಾವ ರೀತಿಯಿಂದಲಾದರೂ ದಿಬ್ಬ ನಾಶವಾದಾಗ, ಅದರ ಒಳಗಿನ ಅವಶೇಷಗಳು, ಮಣ್ಣಿನ ಮಡಕೆಯ ಚೂರುಗಳು ಸುತ್ತಮುತ್ತಲೂ ಬಿದ್ದಿರುತ್ತವೆ. ಇವುಗಳಿಂದ ನಿವೇಶನವನ್ನು ಗುರುತಿಸಬಹುದು. ಇತ್ತೀಚೆಗೆ ಪಾಶ್ಚಾತ್ಯ ರಾಷ್ಟ್ರಗಳಲ್ಲಿ ನಿವೇಶನಗಳನ್ನು ಗುರುತಿಸಲು ವೈಜ್ಞಾನಿಕ ಉಪಕರಣಗಳನ್ನು ಬಳಸಲಾಗುತ್ತಿದೆ. ಚೂಪಾದ ಕಬ್ಬಿಣದ ಆಯುಧಗಳನ್ನು ಭೂಮಿಯೊಳಕ್ಕೆ ಚುಚ್ಚಿ ಅದರಿಂದ ಭೂಮಿಯೊಳಗಿರುವ ಗೋಡೆಗಳು, ಮನೆಗಳು, ಕಲ್ಲಿನ ಕಟ್ಟಡಗಳು ಮುಂತಾದವನ್ನು ಗುರುತಿಸಬಹುದು. ಕಲ್ಲಿನಿಂದ ಆವೃತವಾದ ಕಡೆಗಳಲ್ಲಿ ಮೇಲ್ಭಾಗದಲ್ಲಿ ಸುತ್ತಿಗೆಯಿಂದ ಕುಟ್ಟುವುದರಿಂದ, ಅವಶೇಷಗಳಿರುವ ಮತ್ತು ಇಲ್ಲದೇ ಇರುವ ಸ್ಥಳಗಳಲ್ಲಿ ಭಿನ್ನ ಶಬ್ದಗಳು ಬರುತ್ತವೆ. ಲೋಹದ ಆಯುಧ, ಉಪಕರಣ, ನಾಣ್ಯ ಮುಂತಾದುವು ಇರುವ ಸ್ಥಳಗಳನ್ನು ವಿದ್ಯುತ್ ಸಾಧನಗಳಿಂದ ಗುರುತಿಸಬಹುದು. ಚಾರಿತ್ರಿಕ ಗ್ರಂಥಗಳಲ್ಲಿ ದೊರಕುವ ವರ್ಣನೆಗಳಿಂದಲೂ ಪುರಾತನ ನಿವೇಶನಗಳನ್ನು ಪತ್ತೆ ಹಚ್ಚಬಹುದು. ಟ್ರಾಯ್, ಮೈಸಿನಿ, ಬ್ಯಾಬಿಲೋನ್ ಮುಂತಾದವು ಪ್ರಾಚೀನಗ್ರಂಥಗಳಲ್ಲಿ ದೊರಕಿರುವ ಮಾಹಿತಿಗಳಿಂದ ಪತ್ತೆಹಚ್ಚಲಾದವು. ಇದೇ ರೀತಿ ಭಾರತದಲ್ಲಿ ರಾಮಾಯಣ, ಮಹಾಭಾರತ ಮತ್ತು ಬೌದ್ಧ ಸಾಹಿತ್ಯ ಗ್ರಂಥಗಳಿಂದ ಅನೇಕ ಪುರಾತನ ನಿವೇಶನಗಳನ್ನು ಕನಿಂಗ್ ಹ್ಯಾಮ್ ಗುರುತಿಸಿದ್ದಾನೆ. ಇತ್ತೀಚೆಗೆ ಬಳಕೆಗೆ ಬಂದಿರುವ ಆಕಾಶಛಾಯಾ ಚಿತ್ರಗ್ರಹಣ ಪುರಾತನ ನಿವೇಶನಗಳನ್ನು ಗುರುತಿಸಿವುದರಲ್ಲಿ ಬಹು ಸಹಕಾರಿಯಾಗಿದೆ. ಸಮತಲದಿಂದ ಕಾಣದೆ ಇರುವ ಮೇಲ್ಮೈಲಕ್ಷಣ ಗಳು ಆಕಾಶದಿಂದ ಬಹು ಚೆನ್ನಾಗಿ ಕಾಣುವುದರಿಂದ, ಈ ಪದ್ಧತಿ ಅನುಕೂಲವಾಗಿದೆ. ಆಕಸ್ಮಿಕವಾಗಿ ಪ್ರಾಚೀನ ನಿವೇಶನಗಳು ಬೆಳಕಿಗೆ ಬರುತ್ತಿರುತ್ತವೆ. ಅಯಸ್ಕಾಂತದ ಆಕರ್ಷಣೆಯ ತತ್ತ್ವದ ಆಧಾರದ ಮೇಲೆ ರೂಪಿತವಾಗಿರುವ ಪ್ರೋಟಾನ್ ಮ್ಯಾಗ್ನೆಟೋಮೀಟರ್ ಯಂತ್ರದ ಸಹಾಯದಿಂದ ಭೂಮಿಯೊಳಗೆ ಹುದುಗಿರುವ ಕಟ್ಟಡ ಮುಂತಾದ ಯಂತ್ರದ ಸಹಾಯದಿಂದ ಘನವಸ್ತುಗಳ ಇರುವಿಕೆಯನ್ನು ಗುರುತಿಸಿ ಪುರಾತನ ನೆಲೆಗಳನ್ನು ಶೋಧಿಸಬಹುದು. ಲೋಹಗಳಿಗಾಗಿ ಗಣಿಯನ್ನು ತೋಡುವಾಗ, ರೈಲು ಹಳಿಯನ್ನು ಹಾಕಲು ಅಗೆಯುತ್ತಿರುವಾಗ, ಭೂಮಿಯನ್ನು ವ್ಯವಸಾಯಕ್ಕೋಸ್ಕರ ಅಗೆಯುವಾಗ, ಇಲ್ಲವೆ ಕಟ್ಟಡಗಳನ್ನು ಕಟ್ಟಲು ಭೂಮಿಯನ್ನು ಅಗೆಯುವಾಗ ಅವಶೇಷಗಳು ಬೆಳಕಿಗೆ ಬಂದ ಸಂದರ್ಭಗಳು ಬೇಕಾದಷ್ಟಿವೆ. ಇಷ್ಟಾದರೂ ಅವಶೇಷಗಳನ್ನು ಗುರುತಿಸಲು ಮೂರನೆಯ ಕಣ್ಣೊಂದು ಬಹಳ ಆವಶ್ಯಕವಾದದ್ದೆಂದು ಎಲ್ಲ ಪುರಾತತ್ತ್ವ ಶಾಸ್ತ್ರಜ್ಞರೂ ಒಪ್ಪಿಕೊಂಡಿದ್ದಾರೆ. ಸಮರ್ಪಕವಾದ ಮತ್ತು ತೀಕ್ಷ್ಣವಾದ ಅವಲೋಕನ ಅಥವಾ ಸಮೀಕ್ಷಣ ಶಕ್ತಿ ಅತ್ಯವಶ್ಯಕವೆಂಬುದನ್ನು ಯಾರೂ ಅಲ್ಲಗಳೆಯುವಂತಿಲ್ಲ.
ಸಲಕರಣೆಗಳು
ಉತ್ಖನನಕ್ಕೆ ಬೇಕಾದ ಸಲಕರಣೆಗಳಿಗೆ ಗಮನ ಕೊಡಬೇಕಾದದ್ದು ಅತ್ಯಾವಶ್ಯಕ. ವೀಲರ್ ಹೇಳುವಂತೆ ಸಮರ್ಪಕವಾದ ಸಲಕರಣೆಗಳಿಲ್ಲದೆ ಉತ್ಖನನವನ್ನು ಪ್ರಾರಂಭಿಸುವುದು ಬೇಜವಾಬ್ದಾರಿಯ ಕೆಲಸ. ಮೋಜಣಿ ಕೆಲಸದಲ್ಲಿ ಉಪಯೋಗಿಸಬೇಕಾದ ಅಂತರಕೋನ ಮಾಪಕ (ಥಿಯೋಡೊಲೈಟ್), ಪ್ಲೇನ್ ಟೇಬಲ್, ಅಳೆಯುವ ಪಟ್ಟಿಗಳು, ಪ್ರಿಸ್ಮ್ಯಾಟಿಕ್ ಕಂಪಾಸ್, ತೂಗು ಗುಂಡು, ಮಟ್ಟಗೋಲು, ಕೋನಮಾಪಕ ಮುಂತಾದವು ಅತ್ಯಾವಶ್ಯಕವಾಗಿರುವ ಸಲಕರಣೆಗಳು. ಅಗೆತದಲ್ಲಿ ಬಳಸಲು ಪಿಕಾಸಿ, ಗುದ್ದಲಿ, ಸಲಿಕೆ, ಚಾಕು, ಹಾರೆ, ಮಂಕರಿ, ಮೊರ, ವಿವಿಧ ರೀತಿಯ ಕುಚ್ಚುಮೊಟ್ಟೆ, ಎರಡು ಅಥವಾ ಮೂರು ಚಕ್ರಗಳ ನೂಕುವ ಗಾಡಿಗಳು ಮುಂತಾದವು ಧಾರಾಳ ಪ್ರಮಾಣದಲ್ಲಿರಬೇಕು. ಇಷ್ಟೇ ಅಲ್ಲದೆ, ಅಗೆಯುವ ಸ್ಥಳಕ್ಕೆ ಪ್ರತ್ಯೇಕವಾಗಿ ಬೇಕಾದ ಇನ್ನಿತರ ಸಲಕರಣೆಗಳೂ ಬೇಕಾಗಬಹುದು.
ಬಾಹ್ಯ ಸಂಪರ್ಕಗಳು
ವರ್ಗ:ಇತಿಹಾಸ ವರ್ಗ:ಐತಿಹಾಸಿಕ ಸ್ಥಳಗಳು
ಗೌಳವ್ (ಗೋವಿನ ತಳಿ)
ಉಭಯೋದ್ದೇಶಿತ ತಳಿ. ಕೆಲಸಗಾರ ತಳಿಯಾಗಿಯೇ ಹೆಚ್ಚಿನ ಉಪಯೋಗ, ಪ್ರಸಿದ್ಧಿ: ಅತ್ಯಂತ ಚುರುಕಿನ ಹಳೆಯ ಕೆಲಸಗಾರ ತಳಿ. ಇವುಗಳ ಮೂಲ ಮಹಾರಾಷ್ಟ್ರದ ವಾರ್ಧ, ಬಾಲಾಘಾಟ್, ಛಿಂದ್ವಾರಾ, ರಾಜ್‌ನಂದ್ಗಾಂವ್ (ಈಗ ಚತ್ತೀಸ್‌ಗಢದಲ್ಲಿದೆ) ಸುತ್ತಮುತ್ತಲ ಪ್ರದೇಶಗಳು. ಆರ್ಯರು ಹಾದುಹೋದರೆನ್ನಲಾದ ಉತ್ತರದಿಂದ ಮಧ್ಯಭಾರತದ ಹಾಗೂ ದಕ್ಷಿಣದವರೆಗಿನ ಹಾದಿಯಗುಂಟ ಇವುಗಳನ್ನು ಕಾಣಬಹುದು.
ಇತಿಹಾಸ: ಮರಾಠರು ಈ ತಳಿಯ ಮುಖ್ಯ ಪೋಷಕರು. ಈ ತಳಿಯ ಚಲನೆಯಲ್ಲಿನ ಅಪರೂಪದ ವೇಗಕ್ಕೆ ಮರಾಠರು ಮರುಳಾಗಿ ಯುಧ್ಧಸಾಮಗ್ರಿಗಳ ಸಾಗಣೆಗೆ ಬಳಸಿಕೊಂಡರೆಂಬ ಪ್ರತೀತಿ. ಮಧ್ಯಪ್ರದೇಶದ ಗೋಂಡ್ವಾನ ಪ್ರಾಂತ್ಯದ ಮೇಲೆ ಯುಧ್ಧವಾದಾಗ ಬೆಟ್ಟಗುಡ್ಡಗಳ ದಾರಿಯಲ್ಲಿ ಯುಧ್ಧ ಸಾಮಗ್ರಿಗಳ ಸಾಗಣೆ ದುಸ್ತರವಾದ ಸಂದರ್ಭದಲ್ಲಿ ಗೌಳವ್ ತಳಿ ಯುದ್ಧ ಗೆಲ್ಲುವಲ್ಲಿ ಪ್ರಮುಖ ಪಾತ್ರವಹಿಸಿತೆಂದು ಐತಿಹ್ಯ. ಒಂದು ಕಾಲದಲ್ಲಿ ಅತ್ಯುತ್ತಮ ಹಾಲಿನ ತಳಿ ಕೂಡ ಇದಾಗಿತ್ತೆಂದು ಇತಿಹಾಸ ಹೇಳುತ್ತಾದರೂ ಕಳೆದೆರೆಡು ಶತಮಾನಗಳಲ್ಲಿ ಇದರ ವೇಗ ಮತ್ತು ದೇಹದಾರ್ಢ್ಯತೆಯ ಕುರಿತಾಗಿ ತಳಿಪೋಷಕರು ಹೆಚ್ಚಿನ ಆಸಕ್ತಿವಹಿಸಿದ್ದರಿಂದ ಇದೊಂದು ಉತ್ತಮ ಕೆಲಸಗಾರತಳಿಯಾಗಿಯೆ ರೂಪುಗೊಂಡಿತು. ಸಾಕುವಿಕೆ ಸಾಮಾನ್ಯವಾಗಿ ೬ ರಿಂದ ೮ ಹಸುಗಳಿರುವ ಮಂದೆಯಲ್ಲಿರುತ್ತದೆ. ಇದನ್ನು ಸಾಕಲ್ಪಡುವ ಪ್ರದೇಶಗಳಲ್ಲಿನ ಮುಖ್ಯ ಬೆಳೆ ಜೋಳವಾದ್ದರಿಂದ ಇವುಗಳ ಆಹಾರ ಕಟಾವ್ ಆದ ಜೋಳದ ಗಿಡ, ಸೋಯಾ ಬೀನ್‌ನ ಗಿಡ ಮತ್ತು ಹಿಂಡಿ ಕೂಡ ತುಂಬ ಪ್ರಚಲಿತವಿರುವ ಇನ್ನೊಂದು ಆಹಾರ.
ದೇಹಲಕ್ಷಣಗಳು: ಚಪ್ಪಟೆ ಹಣೆ, ಬಾದಾಮಿ ಆಕಾರದ ಕಣ್ಣುಗಳು, ಮೇಲೆ ಚಾಚಿದಂತ ಮಧ್ಯಮ ಗಾತ್ರದ ಕಿವಿ, ಹಿಂದಕ್ಕೆ ಬಾಗಿದ ದಪ್ಪನೆಯ ಆದರೆ ಗಿಡ್ಡ ಕೊಂಬು, ಮೊಣಕಾಲು ಮುಟ್ಟಿಯೂ ಮುಟ್ಟದಂತಿರುವ ಗಿಡ್ಡ ಬಾಲ. ಗೌಳವ್ ತಳಿಯ ಗೋವುಗಳು ಹೆಚ್ಚಾಗಿ ಕಾಣಸಿಗುವುದು ಬಿಳಿ ಹಾಗು ಬೂದು ಬಣ್ಣಗಳಲ್ಲಿ. ಹೋರಿಗಳು ಕಪ್ಪು ಬಣ್ಣದ ಕಂಠ, ದೊಡ್ಡ ಡುಬ್ಬ ಹೊಂದಿದ್ದು ಹೆಚ್ಚು ಉದ್ದವಾಗಿ ಬಲಾಢ್ಯವಾಗಿರುತ್ತವೆ. ಗೌಳವ್ ತಳಿಯ ಹಾಲು ಉತ್ಪಾದಕತೆ ಒಂದು ಅವಧಿಗೆ ಸುಮಾರು ೬೦೦ ಕೆ.ಜಿ. ಹೋರಿಗಳು ಸಾಮಾನ್ಯವಾಗಿ ೧೨೦ ಸೆ.ಮೀ ಉದ್ದವಾಗಿದ್ದರೆ ಹಸುಗಳ ಉದ್ದ ೧೧೦ ಸೆ.ಮೀ. ಹೋರಿಗಳ ತೂಕ ಅಜಮಾಸು ೪೫೦ ಕೆ.ಜಿ. ಹಸುಗಳದ್ದು ೩೪೦ ಕೆ.ಜಿ.ಯ ಆಚೀಚೆ.
ಆಧಾರ/ಆಕರ
ವರ್ಗ:ಭಾರತದ ಗೋತಳಿಗಳು
ದುರ್ಗಸಿಂಹ
"ದುರ್ಗಸಿಂಹ "   ಹಳಗನ್ನಡದ ಪ್ರಮುಖ ಕವಿಗಳಲ್ಲೊಬ್ಬನು. ಈತನ ಕಾಲ ಸುಮಾರು ಕ್ರಿ.ಶ.೧೦೩೦ ಎಂದು ಸಾಹಿತ್ಯ ಚರಿತ್ರಕಾರರ ಅಭಿಪ್ರಾಯವಾಗಿದೆ. ಕರ್ಣಾಟ ಪಂಚತಂತ್ರ - ದುರ್ಗಸಿಂಹ ರಚಿಸಿದ ಮಹತ್ವಪೂರ್ಣ ಚಂಪೂ ಕಾವ್ಯ.ಗದ್ಯ ಪದ್ಯಗಳಿಂದ ಕೂಡಿರುವ ಗ್ರಂಥ. ಚಾಲುಕ್ಯ ರಾಜನಾಗಿದ್ದ ಜಗದೇಕಮಲ್ಲ ಬಳಿ ದಂಡನಾಯಕನೂ,ಸಂಧಿವಿಗ್ರಿಹಿಯೂ ಆಗಿದನು ವಸುಭಾಗಭಟ್ಟನ್ನು ಸಂಸ್ಕೃತದಲ್ಲಿ ರಚಿಸಿದ ಪಂಚತಂತ್ರ ವನ್ನು ಕನ್ನಡಕ್ಕೆ ತಂದವನು .ಇವನ ಗುರು ಶಂಕರಭಟ್ಟ.ಈತ ಇದ್ದದ್ದು ಕಿಸುನಾಡಿನ ಸಯ್ಯಡಿ ಎಂಬ ಅಗ್ರಹಾರದಲ್ಲಿ.ಈತ ತನ್ನ ಪ್ರಭವಿನ ಆಣತಿಯಂತೆ  ಹರಿಹರ ದೇವಾಲಯಗಳನ್ನು ಕಟ್ಟಿಸಿದನು.ಇದು ಐದು ತಂತ್ರಗಳನ್ನು ಕಥೆಗಳ ಮೂಲಕ ಬೋಧಿಸುವ ಚಂಪು ಕಾವ್ಯ ಪಂಚತಂತ್ರ.
ಬಾಲ್ಯ
ದುರ್ಗಸಿಂಹ ರಾಜತಂತ್ರ ನಿಪುಣನಾಗಿದ್ದನೆಂಬುದರಲ್ಲಿ ಸಂದೇಹವಿಲ್ಲ. ರಾಜ ಜಗದೇಕಮಲ್ಲನ ಆಣತಿಯಂತೆ ತಾನು ಸೈಯಡಿಯಲ್ಲಿ ಹರಿಹರಭವನಗಳನ್ನು ಕಟ್ಟಿಸಿರುವುದಾಗಿಯೂ ತಿಳಿಸಿದ್ದಾನೆ.
ಕಾವ್ಯ
ಈತನ ಪಂಚತಂತ್ರ ಚಂಪೂರೂಪದಲ್ಲಿದೆ. ಇದರಲ್ಲಿ ಐದು ತಂತ್ರಗಳಿವೆ. ಒಂದೊಂದು ತಂತ್ರಕ್ಕೂ ಒಂದೊಂದು ಅಧ್ಯಾಯವಿದೆ. ಮೊದಲನೆಯ ತಂತ್ರದಲ್ಲಿ ಭೇದ ಪ್ರಕರಣವಿದೆ, ಎರಡನೆಯದರಲ್ಲಿ ಪರೀಕ್ಷಾ ವ್ಯಾವರ್ಣನೆ, ಮೂರನೆಯದರಲ್ಲಿ ವಿಶ್ವಾಸ ಪ್ರಕರಣ ,ನಾಲ್ಕನೆಯದರಲ್ಲಿ ವಂಚನಾ ಪ್ರಕರಣ ಮತ್ತೆ ಐದನೆಯರದಲ್ಲಿ ಮಿತ್ರಕಾರ್ಯ ವರ್ಣನೆ ಇವೆ. ಒಂದನೆಯ ಪ್ರಕರಣದಲ್ಲಿ ಎತ್ತಿಗೂ ಸಿಂಹಕ್ಕೂ ಉಂಟಾದ ಗೆಳೆತನವನ್ನು ನರಿ ಮುರಿದ ಕಥೆಯನ್ನೂ ಎರಡನೆಯದರಲ್ಲಿ ಬ್ರಾಹ್ಮಣನೊಬ್ಬ ಮುಂಗುಸಿಯನ್ನು ಕೊಂದ ಕಥೆಯನ್ನೂ ಮೂರನೆಯದರಲ್ಲಿ ಕಾಗೆಗಳು ಗೂಬೆಗಳ ಗುಹೆಯನ್ನು ಸುಟ್ಟ ಕಥೆಯನ್ನೂ ನಾಲ್ಕನೆಯದರಲ್ಲಿ ಕಪಿ ಮೊಸಳೆಯನ್ನು ವಂಚಿಸಿದ ಕಥೆಯನ್ನೂ ಐದನೆಯದರಲ್ಲಿ ಕಾಗೆ, ಆಮೆ, ಸಾರಂಗ ಮತ್ತು ಇಲಿಗಳ ಸ್ನೇಹದ ಕಥೆಯನ್ನೂ ಕಾಣಬಹುದಾಗಿದೆ.
ಕಾವ್ಯದ ಆರಂಭದಲ್ಲಿ ಕವಿ ತ್ರಿಮೂರ್ತಿಗಳನ್ನೂ ಸರಸ್ವತಿ ಚಂದ್ರ ಮನ್ಮಥ ಸೂರ್ಯ ವಿನಾಯಕ ದುರ್ಗಿಯರನ್ನೂ ಸ್ತೋತ್ರ ಮಾಡಿದ್ದಾನೆ. ಅನಂತರ ವಾಲ್ಮೀಕಿ ವ್ಯಾಸ ನೀತಿಶಾಸ್ತ್ರಕಾರರು ಮತ್ತು ಚಂದ್ರಗುಪ್ತನಿಗೆ ರಾಜ್ಯವನ್ನು ಕೊಡಿಸಿದ ನೀತಿವಿದನಾದ ವಿಷ್ಣುಗುಪ್ತ-ಇವರುಗಳನ್ನು ಸ್ತುತಿಸಿದ್ದಾನೆ. ಗುಣಾಢ್ಯ ವರರುಚಿ ಕಾಳಿದಾಸ ಬಾಣ ಭಾರವಿ ಮೊದಲಾದ ಸಂಸ್ಕøತ ಕವಿಗಳನ್ನೂ ಶ್ರೀವಿಜಯ ಕನ್ನಮಯ್ಯ ಚಂದ್ರ ಪೊನ್ನ ಪಂಪ ಗಜಾಂಕುಶ ಕವಿತಾ ವಿಲಸ ಎಂಬ ಕನ್ನಡ ಕವಿಗಳನ್ನೂ ಸ್ಮರಿಸಿದ್ದಾನೆ. ಶ್ರೀ ಮಾದಿರಾಜ ಮುನಿಪುಂಗವರು ತನ್ನ ಗ್ರಂಥವನ್ನು ತಿದ್ದಿಕೊಟ್ಟರೆಂದೂ ಹೇಳಿದ್ದಾನೆ.
ಇದರಲ್ಲಿ 457 ಪದ್ಯಗಳೂ 230 ಶ್ಲೋಕಗಳೂ 48 ಉಪಕಥೆಗಳೂ ಇವೆ. ಚಂಪೂ ರೂಪದಲ್ಲಿದ್ದರೂ ಇದರಲ್ಲಿ ಗದ್ಯವೇ ಹೆಚ್ಚಾಗಿದೆ. ಇಲ್ಲಿ ಬರುವ ಕಥೆಗಳು ಮೃಗಪಕ್ಷಿಗಳಿಗೆ ಸಂಬಂಧಿಸಿದವು. ಇವು ಸ್ವಾರಸ್ಯವಾಗಿರುವುವಲ್ಲದೆ ರಾಜನೀತಿ ವ್ಯವಹಾರ ನೀತಿಗಳನ್ನೂ ಬೋಧಿಸುತ್ತವೆ. ಅಲ್ಲಲ್ಲೇ ಕವಿ ಸೊಗಸಾದ ಅಲಂಕಾರಗಳನ್ನು ಗಾದೆಗಳನ್ನೂ ಬಳಸಿದ್ದಾನೆ. ಈ ಕಥೆಗಳು ಕುತೂಹಲವನ್ನು ಕೆರೆಳಿಸುವಂತಿದ್ದು ಅಬಾಲವೃದ್ಧರಿಗೂ ಮನರಂಜಕವಾಗಿವೆ. ಬ್ರಾಹ್ಮಣ ಸಾಹಿತ್ಯದ ಪ್ರಾಚೀನ ಕವಿಗಳಲ್ಲಿ ದುರ್ಗಸಿಂಹ ಒಬ್ಬನಾಗಿರುವುದರ ಜೊತೆಗೆ ಪ್ರಸಿದ್ಧ ಕವಿಯೂ ಆಗಿದ್ದಾನೆ. ಅನಾಮಿಕ ಕವಿಯೊಬ್ಬನ ಪದ್ಯವೊಂದರಲ್ಲಿ ಈತನನ್ನು ಕನ್ನಡದ ಮಹಾಕವಿಗಳೊಡನೆ ಹೆಸರಿಸಿರುವುದು ಕಂಡುಬರುತ್ತದೆ. ಸೂಕ್ತಿ ಸುಧಾರ್ಣವವನ್ನು ರಚಿಸಿದ ಮಲ್ಲಿಕಾರ್ಜುನ ಈತನ ಗ್ರಂಥದಿಂದ ಕೆಲವು ಪದ್ಯಗಳನ್ನು ಉದ್ಧರಿಸಿ ಬರೆದಿರುವುದು ಈತನ ವಿದ್ವತ್ತಿಗೂ ಈತನಿಗಿದ್ದ ಕೀರ್ತಿಗೂ ಸಾಕ್ಷಿಯಾಗಿದೆ. ಸಾಹಿತ್ಯದ ಮೂಲಕ ಕನ್ನಡದಲ್ಲಿ ರಾಜತಂತ್ರವನ್ನೂ ವ್ಯವಹಾರ ನೀತಿಯನ್ನೂ ಬೋಧಿಸಲು ಹೊರಟ ಕವಿಗಳಲ್ಲಿ ದುರ್ಗಸಿಂಹ ಮೊತ್ತಮೊದಲಿಗ ಎನ್ನಬಹುದು.
ಉಲ್ಲೇಖ
ವರ್ಗ:ಸಾಹಿತಿಗಳು ವರ್ಗ:ಹಳಗನ್ನಡ ಕವಿಗಳು
ಕಿಚನ್‍ಗಾರ್ಡನ್
ತರಕಾರಿಗಳ ಪ್ರಾಮುಖ್ಯತೆ
ನಮ್ಮ ದೈನಂದಿನ ಜೀವನದಲ್ಲಿ ತರಕಾರಿಗಳು ವಿಶೇಷವಾಗಿ ಸಸ್ಯಾಹಾರಿಗಳಲ್ಲಿ ಪ್ರಮುಖ ಸ್ಥಾನವನ್ನು ಪಡೆದಿವೆ.ತರಕಾರಿಗಳು ಆಹಾರಗಳ ಪೌಷ್ಟಿಕಾಂಶದ ಮೌಲ್ಯಗಳನ್ನು ಮಾತ್ರವಲ್ಲದೆ ಅದರ ರುಚಿಯನ್ನು ಹೆಚ್ಚಿಸುವ ಏಕೈಕ ಮೂಲವಾಗಿವೆ.ಸಮತೋನ ಆಹಾರಕ್ಕಾಗಿ, ಪೌಷ್ಠಿಕಾಂಶ ತಜ್ಞರ ಆಹಾರದ ಶಿಫಾರಸ್ಸಿನ ಪ್ರಕಾರ ವಯಸ್ಕರಿಗೆ ದಿನಕ್ಕೆ 85 ಗ್ರಾಂ ಹಣ್ಣುಗಳು ಮತ್ತು 300ಗ್ರಾಂ ತರಕಾರಿಗಳನ್ನು ಸೇವಿಸಬೇಕು. ಆದರೆ ನಮ್ಮ ದೇಶದಲ್ಲಿ ಪ್ರಸ್ತುತ ತರಕಾರಿಗಳ ಉತ್ಪಾದನೆಯ ಮಟ್ಟವು ದಿನಕ್ಕೆ ಕೇವಲ 120ಗ್ರಾಂ ತರಕಾರಿಗಳನ್ನು ಮಾತ್ರ ತಲಾ ಬಳಕೆಗೆ ಅನುಮತಿಸುತ್ತದೆ.
ಕಿಚನ್‍ಗಾರ್ಡನ್ ಏಕೆ?
ತರಕಾರಿಗಳ ಪ್ರಾಮುಖ್ಯತೆಯನ್ನು ಪರಿಗಣಿಸಿ, ಲಭ್ಯವಿರುವ ಶುದ್ಧ ನೀರನ್ನು ಬಳಸಿಕೊಂಡು ನಮ್ಮ ಹಿತ್ತಲಿನಲ್ಲಿ ನಮ್ಮದೆ ತರಕಾರಿ ಅವಶ್ಯಕತೆಗಳನ್ನು ಉತ್ಪಾದಿಸುವುದು ಮತ್ತುಅಡುಗೆ ಪರಿಕಲ್ಪನೆಯು ಹೊರಹೊಮ್ಮಿದೆ. ಇದು ನಮ್ಮದೆ ತರಕಾರಿಗಳ ಅಗತ್ಯವನ್ನು ಯಶಸ್ವಿಯಾಗಿ ಉತ್ಪಾದಿಸಲು ಅನುಕೂಲವಾಗುತ್ತದೆ.ಸಣ್ಣ ಪ್ರದೇಶದಲ್ಲಿ ಕೃಷಿ ಮಾಡುವುದರಿಂದ ಪೀಡಿತ ಭಾಗಗಳನ್ನು ತೆಗೆಯುವುದು ಮತ್ತು ರಾಸಾಯನಿಕಗಳನ್ನು ಬಳಸದಿರುವ ಮೂಲಕ ಕೀಟಗಳು ಮತ್ತು ರೋಗಗಳನ್ನು ನಿಯಂತ್ರಿಸುವ ವಿಧಾನಗಳನ್ನು ಸುಗಮಗೊಳಿಸುತ್ತದೆ.ಇದು ಸುರಕ್ಷಿತ ಅಭ್ಯಾಸವಾಗಿದೆ. ಇದು ಉತ್ಪಾದಿಸುವ ತರಕಾರಿಗಳಲ್ಲಿ ಕೀಟನಾಶಕಗಳ ವಿಷಕಾರಿ ಉಳಿಕೆಗಳನ್ನು ಉಂಟುಮಾಡುವುದಿಲ್ಲ.
ಕಿಚನ್‍ಗಾರ್ಡನ್ ಸೈಟ್ ಆಯ್ಕೆ
ಅಡಿಗೆ ತೋಟಗಳಿಗಾಗಿ ಸೈಟ್ಗಳ ಆಯ್ಕೆಗೆ ಸೀಮಿತ ಆಯ್ಕೆಇರುತ್ತದೆ ಮತ್ತುಅಂತಿಮ ಆಯ್ಕೆಯು ಸಾಮಾನ್ಯವಾಗಿ ಮನೆಯ ಹಿತ್ತಲಿನಲ್ಲಿದೆ. ಕುಟುಂಬದ ಸದಸ್ಯರು ಬಿಡುವಿನ ವೇಳೆಯಲ್ಲಿ ತರಕಾರಿಗಳಿಗೆ ನಿರಂತರ ಕಾಳಜಿಯನ್ನು ನೀಡಬಹುದು ಮತ್ತು ಸ್ನಾನಗೃಹಗಳು ಮತ್ತು ಅಡುಗೆಮನೆಯಿಂದ ಬರುವ ತ್ಯಾಜ್ಯ ನೀರನ್ನು ಸುಲಭವಾಗಿ ತರಕಾರಿ ಹಾಸುಗಳಿಗೆ ತಿರುಗಿಸಬಹುದು.ಅಡಿಗೆ ಉದ್ಯಾನದ ಗಾತ್ರವು ಭೂಮಿಯ ಲಭ್ಯತೆ ಮತ್ತು ತರಕಾರಿಗಳನ್ನು ಒದಗಿಸಬೇಕಾದ ವ್ಯಕ್ತಿಗಳ ಸಂಖ್ಯೆಯನ್ನು ಅವಲಂಬಿಸಿರುತ್ತದೆ. ಅನುಕ್ರಮವಾಗಿ ಬೆಳೆ ಮತ್ತುಅಂತರ ಬೆಳೆಯುವಿಕೆಯೊಂದಿಗೆ, ಸರಾಸರಿ ನಾಲ್ಕರಿಂದ ಐದು ಜನರ ಕುಟುಂಬಕ್ಕೆ ತರಕಾರಿಗಳನ್ನು ಪೂರೈಸಲು ಐದು ಸೆಂಟ್ಸ್ ಭೂಮಿ ಸಾಕಾಗುತ್ತದೆ.
ಭೂ ತಯಾರಿ
ಮೊದಲನೆಯದಾಗಿ 30-40 ಸೆಂ.ಮೀ ಆಳಕ್ಕೆ ಸ್ಟೇಡ್ ಅಗೆಯುವಿಕೆಯನ್ನು ಮಾಡಲಾಗುತ್ತದೆ. ಕಲ್ಲುಗಳು, ಪೊದೆಗಳು ಮತ್ತು ದೀರ್ಘಕಾಲಿಕ ಕಳೆಗಳನ್ನು ತೆಗೆದುಹಾಕಲಾಗುತ್ತದೆ. 100 ಕೆಜಿ ಚೆನ್ನಾಗಿ ಕೊಳೆತ ತೋಟದ ಗೊಬ್ಬರಅಥವಾ ವರ್ಮಿಕಾಂಪೋಸ್ಟ್ಅನ್ನು ಅನ್ವಯಿಸಿ ಮಣ್ಣಿನಲ್ಲಿ ಬೆರೆಸಲಾಗುತ್ತದೆ. ಅಗತ್ಯಕ್ಕೆ ಅನುಗುಣವಾಗಿ 45 ಸೆಂ.ಮೀ ಅಥವಾ 60 ಸೆಂ.ಮೀ ಅಂತರದಲ್ಲಿ ರೇಖೆಗಳು ಮತ್ತು ಉಬ್ಬುಗಳು ರೂಪುಗೊಳ್ಳುತ್ತವೆ. ರೇಖೆಗಳು ಮತ್ತು ಉಬ್ಬುಗಳ ಬದಲಿಗೆ ಫ್ಲಾಟ್ ಹಾಸಿಗೆಗಳನ್ನು ಸಹ ರಚಿಸಬಹುದು.
ಬಿತ್ತನೆ ಮತ್ತು ನಾಟಿ
ಅಡಿಗೆ ಉದ್ಯಾನದ ಮುಖ್ಯ ಉದ್ದೇಶವೆಂದರೆ ವರ್ಷವಿಡೀ ಮೇಜಿನ ಗರಿಷ್ಠ ಉತ್ಪಾದನೆ ಮತ್ತು ತರಕಾರಿಗಳನ್ನು ನಿರಂತರವಾಗಿ ಪೂರೈಸುವುದು.ಕೆಲವು ಕಾರ್ಯವಿಧಾನಗಳನ್ನು ಅನುಸರಿಸುವ ಮೂಲಕ ಈ ಉದ್ದೇಶವನ್ನು ಸುಲಭವಾಗಿ ಸಾಧಿಸಬಹುದು. ನೇರ ಬಿತ್ತನೆ ಬೆಳೆಗಳಾದ ಭೆಂಡಿ, ಕ್ಲಸ್ಟರ್ ಬೀನ್ಸ್ ಮತ್ತು ಕೌಪಿಯಾವನ್ನು 30 ಸೆಂ.ಮೀ ಅಂತರದಲ್ಲಿ ರೇಖೆಗಳ ಒಂದು ಬದಿಯಲ್ಲಿ ಬಿತ್ತಬಹುದು. ಪ್ಲಾಟ್ಗಳಲ್ಲಿ ಪ್ರಸಾರ ಮಾಡುವ ಮೂಲಕ ಅಮರಂಥಸ್ (ಇಡೀ ಸಸ್ಯವನ್ನು ಹೊರತೆಗೆಯಲು ಮತ್ತುಕ್ಲಿಪಿಂಗ್ ಮಾಡಲು ಉದ್ದೇಶಿಸಲಾಗಿದೆ) 1 ಭಾಗದ ಬೀಜಗಳನ್ನು 20 ಭಾಗಗಳ ಉತ್ತಮ ಮರಳಿನೊಂದಿಗೆ ಬೆರೆಸಿದ ನಂತರ ಬಿತ್ತಬಹುದು. ಸಣ್ಣ ಈರುಳ್ಳಿ, ಪುದೀನ ಮತ್ತುಕೊತ್ತಂಬರಿಯನ್ನು ಪ್ಲಾಟ್ ಗಳಲ್ಲಿ ಕಟ್ಟುಗಳ ಉದ್ದಕ್ಕೂ ನೆಡಬಹುದು. ಕಸಿ ಮಾಡಿದ ಬೆಳೆಗಳಾದ ಟೊಮೆಟೊ, ಬದನೆಕಾಯಿ ಮತ್ತು ಮೆಣಸಿನಕಾಯಿಯನ್ನು ಬೀಜಗಳನ್ನು ನರ್ಸರಿ ಹಾಸಿಗೆಗಳಲ್ಲಿ ಅಥವಾ ಮಡಕೆಗಳಲ್ಲಿ ಒಂದು ತಿಂಗಳು ಮುಂಚಿತವಾಗಿ ಬಿತ್ತನೆ ಮಾಡಬಹುದು. ಬೀಜಗಳನ್ನು ಇರುವೆಗಳಿಂದ ಉಳಿಸಲು ಬಿತ್ತನೆ ಮತ್ತು ಮೇಲಿನ ಮಣ್ಣಿನಿಂದ ಮುಚ್ಚಿದ ನಂತರ 250 ಗ್ರಾಂ ಬೇವಿನ ಕೇಕ್ನೊಂದಿಗೆ ಧೂಳು ಹಾಕಿದ ನಂತರ. ಟೊಮೆಟೊಕ್ಕೆ ಬಿತ್ತನೆ ಮಾಡಿದ ಸುಮಾರು 30 ದಿನಗಳ ನಂತರ ಮತ್ತು ಬದನೆಕಾಯಿ ಮತ್ತು ಮೆಣಸಿನಕಾಯಿ ಮತ್ತುದೊಡ್ಡ ಈರುಳ್ಳಿಗೆ 40-45 ದಿನಗಳು ಮೊಳಕೆಗಳನ್ನು ನರ್ಸರಿಯಿಂದ ತೆಗೆಯಲಾಗುತ್ತದೆ ಮತ್ತುಟೊಮೆಟೊ, ಬದನೆಕಾಯಿ ಮತ್ತು ಮೆಣಸಿನಕಾಯಿಗೆ 30-45 ಸೆಂ.ಮೀ ಅಂತರದಲ್ಲಿ ರೇಖೆಗಳ ಒಂದು ಬದಿಯಲ್ಲಿ ಸ್ಥಳಾಂತರಿಸಲಾಗುತ್ತದೆ ಮತ್ತು 10 ಸೆಂ.ಮೀ. ದೊಡ್ಡ ಈರುಳ್ಳಿಗಾಗಿ ರೇಖೆಗಳ ಎರಡೂ ಬದಿಗಳು. ಗಿಡಗಳನ್ನು ನೆಟ್ಟಕೂಡಲೇ ನೀರಾವರಿ ಮಾಡಬೇಕು ಮತ್ತು ಮತ್ತೆ 3 ನೇ ದಿನ. ಮೊಳಕೆ ಹಿಂದಿನ ಹಂತಗಳಲ್ಲಿ ಎರಡು ದಿನಗಳಿಗೊಮ್ಮೆ ಮತ್ತು ನಂತರ 4 ದಿನಗಳ ನಂತರ ನೀರಿರುವಂತೆ ಮಾಡಬಹುದು. ದೀರ್ಘಕಾಲಿಕ ಸಸ್ಯಗಳು ಉದ್ಯಾನದಒಂದು ಬದಿಯಲ್ಲಿರಬೇಕು.ಸಾಮಾನ್ಯವಾಗಿ ಉದ್ಯಾನದ ಹಿಂಭಾಗದಲ್ಲಿ ಅವು ಇತರ ಬೆಳೆಗಳಿಗೆ ನೆರಳು ನೀಡುವುದಿಲ್ಲ.ಇತರ ತರಕಾರಿ ಬೆಳೆಗಳೊಂದಿಗೆ ಪೋಷಣೆಗೆ ಸ್ಪರ್ಧಿಸುತ್ತವೆ. ಉದ್ಯಾನದ ಸುತ್ತಲೂ ಕಾಲು ಹಾದಿಗೆ ಹೊಂದಿಕೊಂಡಂತೆ ಮತ್ತು ಕೊತ್ತಂಬರಿ, ಪಾಲಕ, ಮೆಂತ್ಯ, ಆಲ್ಟನೇರ್ಂಥೆರಾ, ಪುದೀನ ಮುಂತಾದ ವಿಭಿನ್ನ ಅಲ್ಪಾವಧಿಯ ಹಸಿರು ತರಕಾರಿಗಳನ್ನು ಬೆಳೆಯಲು ಕೇಂದ್ರ ಪಾದದ ಹಾದಿಯನ್ನು ಬಳಸಿಕೊಳ್ಳಬಹುದು. ಭಾರತೀಯ ಪರಿಸ್ಥಿತಿಗಳಲ್ಲಿ (ಗಿರಿಧಾಮಗಳನ್ನು ಹೊರತುಪಡಿಸಿ) ಅಡಿಗೆ ತೋಟಕ್ಕೆ ಸಹಾಯಕವಾಗುವಂತಹ ಬೆಳೆ ವಿಧಾನವನ್ನು ಕೆಳಗೆ ನೀಡಲಾಗಿದೆ
ದೀರ್ಘಕಾಲಿಕ ಕಥಾವಸ್ತು
ಡ್ರಮ್ ಸ್ಟಿಕ್,ಬಾಳೆಹಣ್ಣು,ಪಪ್ಪಾಯಿ,ಟಪಿಯೋಕಾ,ಕರಿಬೇವಿನ ಎಲೆ ಮತ್ತುಅಗತಿ. ಮೇಲಿನ ಬೆಳೆ ವ್ಯವಸ್ಥೆಗಳಿಂದ ವರ್ಷವಿಡೀ ಪ್ರತಿ ಕಥಾವಸ್ತುವಿನಲ್ಲಿ ಕೆಲವು ಬೆಳೆಗಳನ್ನು ವಿರಾಮವಿಲ್ಲದೆ ಬೆಳೆಯಲಾಗುತ್ತದೆ (ಉತ್ತರಾಧಿಕಾರದ ಬೆಳೆ) ಮತ್ತುಎಲ್ಲಿ ಸಾಧ್ಯವೋ ಅಲ್ಲಿಎರಡು ಬೆಳೆಗಳನ್ನು (ಒಂದು ದೀರ್ಘಾವಧಿ ಮತ್ತುಇನ್ನೊಂದು ಅಲ್ಪಾವಧಿಯ ಒಂದು) ಒಟ್ಟಿಗೆ ಬೆಳೆಯಲಾಗುತ್ತದೆ ಅದೇಕ ಥಾವಸ್ತು (ಸಹವರ್ತಿ ಬೆಳೆ).
ತೋಟಗಾರಿಕೆಯಿಂದಆರ್ಥಿಕ ಲಾಭಗಳು
ತೋಟಗಾರರು ಮೊದಲು ತಮ್ಮ ಕುಟುಂಬಗಳಿಗೆ ಆಹಾರವನ್ನು ನೀಡುತ್ತಾರೆ. ಮತ್ತು ನಂತರ ಹೆಚ್ಚುವರಿ ಉದ್ಯಾನ ಆಹಾರಗಳನ್ನು ಮಾರಾಟ ಮಾಡುತ್ತಾರೆ. ವಿನಿಮಯ ಮಾಡುತ್ತಾರೆ ಅಥವಾ ನೀಡುತ್ತಾರೆ. ಆದಾಗ್ಯೂ ಕೆಲವು ಸಂದರ್ಭಗಳಲ್ಲಿ, ಆದಾಯವು ಮನೆಯ ಉದ್ಯಾನದ ಪ್ರಾಥಮಿಕ ಉದ್ದೇಶವಾಗಬಹುದು. ಯಾವುದೇ ಸಂದರ್ಭದಲ್ಲಿ ಆದಾಯದ ಉದ್ದೇಶದ ಹೊರಗಿಡುವಿಕೆಗೆ ಪೌಷ್ಠಿಕಾಂಶದ ಉದ್ದೇಶವನ್ನು ಹೇರುವುದು ಪ್ರತಿರೋಧಕವಾಗಿದೆ. ಏಕೆಂದರೆ ಹೆಚ್ಚಿನ ಸಂದರ್ಭಗಳಲ್ಲಿ ಅವು ಸಂಬಂಧ ಹೊಂದಿವೆ ಮತ್ತು ಹೊಂದಾಣಿಕೆಯಾಗುತ್ತವೆ. ಮನೆ ತೋಟಗಾರಿಕೆಯ ಸಂಭಾವ್ಯ ಆರ್ಥಿಕ ಪ್ರಯೋಜನಗಳು ಈ ಕೆಳಗಿನವುಗಳನ್ನು ಒಳಗೊಂಡಿವೆ.ತೋಟಗಾರಿಕೆ ಆಹಾರ ಮತ್ತುಆದಾಯದ ಉಭಯ ಪ್ರಯೋಜನಗಳನ್ನು ನೀಡುತ್ತದೆ. ಉದ್ಯಾನಗಳು ಮನೆಯ ಪ್ರಾಣಿಗಳಿಗೆ ಮೇವು ಮತ್ತು ಇತರ ಮನೆಯ ಅಗತ್ಯಗಳಿಗೆ ಸರಬರಾಜು ಮಾಡುತ್ತದೆ (ಕರಕುಶಲ ವಸ್ತುಗಳು, ಇಂಧನ ಮರ, ಪೀಠೋಪಕರಣಗಳು, ಬುಟ್ಟಿಗಳು,ಇತ್ಯಾದಿ); ಉದ್ಯಾನ ಉತ್ಪನ್ನಗಳು ಮತ್ತು ಪ್ರಾಣಿಗಳ ಮಾರಾಟವು ಮಹಿಳೆಯರಿಗೆ ಸ್ವತಂತ್ರಆದಾಯದ ಏಕೈಕ ಮೂಲವಾಗಿದೆ.
ಉಲ್ಲೇಖಗಳು
ಮೂಲ: ಕೃಷಿ ತಜ್ಞ, ಪೋರ್ಟಲ್ ವಿಷಯತಂಡ ಕೈಪೆ :-ವಿಕಸನಪೀಡಿಯ
ಆರ್ಎಮ್‌ಎಸ್ ಕ್ವೀನ್ ಮೇರಿ ೨
ಆರ್ಎಮ್‌ಎಸ್ ಕ್ವೀನ್ ಮೇರಿ ೨  ಒಂದು ಅಟ್ಲಾಂಟಿಕ್ ಆಚೆಗಿನ ಸಮುದ್ರಯಾನ ಹಡಗು ಆಗಿದೆ. ೧೯೬೯ RMS Queen Elizabeth 2 ರಿಂದಲೂ ನಿರ್ಮಾಣಗೊಂಡ ಹಡಗುಗಳಲ್ಲಿ, ಕುನಾರ್ಡ್ ಲೈನ್ನ ಸೇನಾಪತಿ ಹಡಗಿನ ಉತ್ತರಾಧಿಕಾರಿಯಾಗಿ ರಚಿಸಲ್ಪಟ್ಟ ಪ್ರಪ್ರಥಮ ಸಮುದ್ರಯಾನ ಹಡಗು ಇದಾಗಿದೆ. ೧೯೩೬ರಲ್ಲಿ ಮೊದಲನೆಯದನ್ನು RMS Queen Mary, ಪೂರ್ಣಗೊಳಿಸಿದ ನಂತರ ೨೦೦೪ ರಲ್ಲಿ ಕ್ವೀನ್ ಎಲಿಜಬೆತ್ II ರವರಿಂದ ಈ ಹಡಗಿಗೆ ನಾಮಕರಣ ಮಾಡಲಾಯಿತು. ಕ್ವೀನ್ ಮೇರಿ  ಎಂಬ ಹೆಸರು ರಾಜ ಜಾರ್ಜ್ Vನ ಹೆಂಡತಿಯಾದ ಮೇರಿ ಆಫ್ ಟೆಕ್ಳಿಂದ ಬಂದಿದೆ. ೨೦೦೮ ರಲ್ಲಿ ಮಹಾರಾಣಿ ಎಲಿಜಬೆತ್ ತಮ್ಮ ಕರ್ತವ್ಯದಿಂದ ನಿವೃತ್ತಿ ಹೊಂದಿದಾಗಿನಿಂದಲೂ,  ಕ್ವೀನ್ ಮೇರಿ ೨ ತನ್ನ ವಾರ್ಷಿಕ ಪ್ರಪಂಚ ಪರ್ಯಟನೆ ಮತ್ತು ಇತರ ಪ್ರಯಾಣಗಳ ಹೊರತಾಗಿಯೂ ಅಟ್ಲಾಂಟಿಕ್ ಮಹಾಸಾಗರವನ್ನು ದಾಟುವ ಪ್ರಮುಖ ಸಮುದ್ರಯಾನ ಹಡಗು ಆಗಿ ಕಾರ್ಯ ನಿರ್ವಹಿಸುತ್ತಿದೆ. ೨೦೦೩ ರಲ್ಲಿ ಚಾಂಟಿಯರ್ಸ್ ಡೆ ಎಲ್ ಅಟ್ಲಾಂಟಿಕ್ ನಿಂದ ತಾನು ನಿರ್ಮಿಸಲ್ಪಟ್ಟ ಸಮಯದಲ್ಲಿ. ಕ್ವೀನ್ ಮೇರಿ ೨ ಹಿಂದೆಂದೂ ನಿರ್ಮಾಣಗೊಂಡಿರದ ಅತ್ಯಂತ ಉದ್ದವಾದ, ಅಗಲವಾದ ಮತ್ತು ಎತ್ತರವಾದ ಪ್ಯಾಸೇಂಜರ್ ಹಡಗು ಆಗಿ ಹೊರಹೊಮ್ಮಿತು. ಏಪ್ರಿಲ್ ೨೦೦೬ಲ್ಲಿ ರಾಯಲ್ ಕೆರೇಬಿಯನ್ ಇಂಟರ್ ನ್ಯಾಷನಲ್' MS Freedom of the Seas ನಿರ್ಮಾಣಗೊಳ್ಳುವವರೆಗೂ ಇದು ತನ್ನ ಈ ಹೆಸರನ್ನು ಉಳಿಸಿಕೊಂಡೇ ಬಂದಿತ್ತು, ನಂತರ ಅಕ್ಟೋಬರ್ ೨೦೦೯ ಅದೇ ಕಂಪನಿ MS Oasis of the Seas ಈ ದಾಖಲೆಯನ್ನು ಹಿಮ್ಮೆಟ್ಟಿತು. ಆದರೆ, ಕ್ವೀನ್ ಮೇರಿ ೨ ಇಲ್ಲಿಯವರೆಗೂ ನಿರ್ಮಾಣಗೊಂಡ ( ಸಮುದ್ರ ಯಾನ ಹಡಗಿಗೆ ವಿರೋಧವಾಗಿ) ಅತ್ಯಂತ ದೊಡ್ಡ ಪ್ರವಾಸಿ ಹಡಗು ಎನಿಸಿಕೊಂಡಿದೆ. ಪ್ರಮುಖವಾಗಿ ಕ್ವೀನ್ ಮೇರಿ ೨ನ್ನು ಅಟ್ಲಾಂಟಿಕ್ ಸಮುದ್ರವನ್ನು ದಾಟುವ ಉದ್ದೇಶದಿಂದ ನಿರ್ಮಿಸಲಾಗಿತ್ತು, ಆದ್ದರಿಂದ ಇದನ್ನು ಇತರ ಹಡಗುಗಳಿಗಿಂತ ಭಿನ್ನವಾಗಿ ನಿರ್ಮಾಣ ಮಾಡಲಾಗಿತ್ತು. ಹಡಗಿನ ಅಂತಿಮ ಬೆಲೆ ಪ್ರತಿ ಬರ್ತ್‌ಗೆ ಸುಮಾರು $೩೦೦,೦೦೦ US ರಷ್ಟು ಇದ್ದು, ಅನೇಕ ಸಮಕಾಲೀನ ಸಮುದ್ರ ಯಾನ ಹಡಗುಗಳಿಗಳ ಬೆಲೆಗಿಂತ ಹೆಚ್ಚು ಕಡಿಮೆ ಎರಡಷ್ಟಿತ್ತು. ಇದಕ್ಕೆ ಕಾರ‍ಣ, ಒಂದು ಸಮುದ್ರ ಯಾನ ಹಡಗನ್ನಾಗಿ ವಿನ್ಯಾಸಗೊಳಿಸಲು ಅಗತ್ಯವಿದ್ದ ಹಡಗಿನ ದೊಡ್ಡ ಗಾತ್ರ, ಅದಕ್ಕಾಗಿ ಬಳಸಿದ ಅತ್ಯುನ್ನತ ಗುಣಮಟ್ಟದ ವಸ್ತುಗಳು ಮತ್ತು ಒಂದು ಸಾಮಾನ್ಯ ಹಡಗಿನ ನಿರ್ಮಾಣಕ್ಕಿಂತ ೪೦% ರಷ್ಟು ಹೆಚ್ಚು ಪ್ರಮಾಣದ ಕಬ್ಬಿಣವನ್ನು ಬಳಸಬೇಕಾದುದು. ಇದು, 22.6 kn ರಷ್ಟು ವೇಗವನ್ನು ಹೊಂದಿರುವ ಓಯಸಿಸ್ ಆಫ್ ದಿ ಸೀಸ್ ನಂತಹ ಸಮಕಾಲೀನ ಸಮುದ್ರಯಾನ ಹಡಗಿಗಿಂತ 26 kn ರಷ್ಟು ಹೆಚ್ಚು ಸಮುದ್ರಯಾನ ವೇಗವೂ ಹಾಗೂ 29.62 kn ರಷ್ಟು ಗರಿಷ್ಟ ವೇಗವನ್ನೂ ಹೊಂದಿದೆ. ಇತರ ಹಡಗುಗಳಲ್ಲಿ ಬಳಸಿದ ಡೀಸಲ್ -ವಿದ್ಯುತ್ ವಿನ್ಯಾಸಕ್ಕೆ ಬದಲಾಗಿ, ಅತ್ಯಂತ ಹೆಚ್ಚು ವೇಗವನ್ನು ಪಡೆಯಲು ಕ್ವೀನ್ ಮೇರಿ ೨ ರಲ್ಲಿ CODLAG (ಸಂಯೋಜಿತ ಡೀಸಲ್ -ವಿದ್ಯುತ್ ಮತ್ತು ಅನಿಲ) ವಿನ್ಯಾಸವನ್ನು ಬಳಸಲಾಗಿತ್ತು. ಡೀಸಲ್ ಜನರೇಟರ್‌ಗಳಿಂದ ಬರುವ ಶಕ್ತಿಯನ್ನು ವೃದ್ಧಿ ಮಾಡಲು ಇದಕ್ಕಾಗಿ ಹೆಚ್ಚುವರಿ ಅನಿಲ ಟರ್ಬೈನ್‌ಗಳು ಇದ್ದವು ಮತ್ತು ದರ ಮೂಲಕ ಹಡಗು ಒಂದು ಉನ್ನತ ಮಟ್ಟದ ವೇಗವನ್ನು ಗಳಿಸಲು ಅನುಕೂಲಕರವಾಗಿತ್ತು. ಕ್ವೀನ್ ಮೇರಿ ೨ 'ಸೌಲಭ್ಯಗಳು ಹದಿನೈದು ರೆಸ್ಟೋರೆಂಟ್ ಗಳು ಮತ್ತು ಬಾರ್‌ಗಳು, ಐದು ಈಜುಕೊಳಗಳು, ಒಂದು ಗಾಯನ ಮಂದಿರ, ಒಂದು ನೃತ್ಯಗಾರ, ಒಂದು ಚಲನಚಿತ್ರ ಮಂದಿರ ಮತ್ತು ಸಮುದ್ರದಲ್ಲೇ ಮೊದಲ ತಾರಾಲಯ ಗಳನ್ನು ಒಳಗೊಂಡಿದೆ. ಆನ್‌ಬೋರ್ಡ್‌ನಲ್ಲಿ ನಾಯಿಕೊಟ್ಟಿಗೆಗಳು ಹಾಗೂ ಶಿಶುವಿಹಾರಗಳೂ ಸಹ ಇವೆ. ಪ್ರಮುಖವಾಗಿ ತನ್ನ ಭೋಜನ ವ್ಯವಸ್ಥೆಯಲ್ಲಿನ ಆಯ್ಕೆಗಳ ಮುಖಾಂತರ  ಕ್ವೀನ್ ಮೇರಿ ೨ ಒಂದು ಸುಸಜ್ಜಿತ ವ್ಯವಸ್ಥೆ ಯನ್ನು ಹೊಂದಿರುವ ಕೆಲವೇ ಹಡಗುಗಳಲ್ಲಿ ಇದೂ ಒಂದಾಗಿದೆ.
ಗುಣಲಕ್ಷಣಗಳು
ಕ್ವೀನ್ ಮೇರಿ೨ ಕುನಾರ್ಡ್ ಲೈನ್‌ನ ಈಗಿನ ಸೇನಾಪತಿ ಹಡಗು ಆಗಿದೆ. ಅಂತಿಮವಾಗಿ, ೧೯೬೯ ರಿಂದ ೨೦೦೪ ರವರೆಗಿನ ಕುನಾರ್ಡ್ ಸೇನಾಪತಿ ಹಡಗು ಹಳೆಯದಾಗಿದ್ದರಿಂದ RMS Queen Elizabeth 2, ಅದನ್ನು ಸ್ಥಳಾಂತರಿಸಲು ಮತ್ತು ಕ್ವೀನ್ ಮೇರಿ ೨ಗಿಂತ ಮುಂಚೆ ನಿರ್ಮಾಣಗೊಂಡ ಕಟ್ಟ ಕಡೆಯ ಪ್ರಮುಖ ಹಡಗನ್ನು ಸ್ಥಳಾಂತರಿಸಲು ಈ ಹಡಗನ್ನು ನಿರ್ಮಿಸಲಾಯಿತು. ಕ್ವೀನ್ ಮೇರಿ೨ ೨೦೦೪ ರಲ್ಲಿ ತಾನು ನ್ಯೂಯಾರ್ಕ್ ಸೌತ್ ಆಂಪ್ಟನ್ ನಿಂದ ನ್ಯೂಯಾರ್ಕ್ ಮಾರ್ಗ ಕ್ಕೆ ತನ್ನ ಸೇವೆಯನ್ನು ಪ್ರಾರಂಭಿಸಿದಾಗ ಕುನಾರ್ಡ್ ಇತಿಹಾಸದ ಸ್ಮರಣಾರ್ಥ ರಾಯಲ್ ಮೇಲ್ ನಿಂದ ರಾಯಲ್ ಮೇಲ್ ಶಿಪ್ (ಆರ್ಎಮ್‌ಎಸ್) ಎಂಬ ಬಿರುದನ್ನು ಪಡೆದುಕೊಂಡಿತು. ತನ್ನ ಅನೇಕ ಇತರ ಮೊದಲ ಹಡಗುಗಳಂತೆ ಕ್ವೀನ್ ಮೇರಿ ೨ ಹಬೆ ಚಾಲಿತ ಹಡಗು ಆಗಿರಲಿಲ್ಲ, ಬದಲಾಗಿ ಹೆಚ್ಚುವರಿಯ ಶಕ್ತಿಯ ಅಗತ್ಯವಿದ್ದಾಗ ಎರಡು ಹೆಚ್ಚುವರಿ ಅನಿಲ ಟರ್ಬೈನ್ಗಳೊಂದಿಗೆ ನಾಲ್ಕು ಡೀಸಲ್ ಎಂಜಿನ್ಗಳಿಂದ ಕೂಡಿರುವ ವ್ಯವಸ್ಥೆಯನ್ನು ಹೊಂದಿದೆ. ಈ CODLAG ವಿನ್ಯಾಸವನ್ನು ಹಡಗಿನಲ್ಲಿರುವ ಹೋಟೆಲ್ ಗಳಿಗೆ ಬೇಕಾದ ವಿದ್ಯುತ್ ಶಕ್ತಿಯ ಪೂರೈಕೆಗೆ ಮತ್ತು ನಾಲ್ಕು ವಿದ್ಯುತ್ ಪಾಡ್ ಗಳು ಕಾರ್ಯ ನಿರ್ವಹಿಸಲು ಬೇಕಾದ ಶಕ್ತಿಯ ಅವಶ್ಯಕತೆಗೆ ಬಳಸಿಕೊಳ್ಳಲಾಗುತ್ತಿದೆ. ತನ್ನ ಮೊದಲಿಗರಂತೆ ಕ್ವೀನ್ ಎಲಿಜಬೆತ್ ೨ ನ್ನೂ ಸಹ, ಅದನ್ನು ಸಮುದ್ರಯಾನ ಉದ್ದೇಶಗಳಿಗೆ ನಿರಂತರವಾಗಿ ಬಳಸುತ್ತಿದರೂ, ಪ್ರಮುಖವಾಗಿ ಅಟ್ಲಾಂಟಿಕ್ ಮಹಾಸಾಗರವನ್ನು ದಾಟಲು ನಿರ್ಮಿಸಲಾಗಿತ್ತು; ಚಳಿಗಾಲದ ಸಮಯದಲ್ಲಿ ಹತ್ತು ಅಥವಾ ಮುವತ್ತು ದಿನಗಳ ಪ್ರವಾಸದ ಮೇಲೆ ನ್ಯೂಯಾರ್ಕ್ ನಿಂದ ಕೆರೇಬಿಯನ್‌‌ಗೆ ಪ್ರಯಾಣ ಮಾಡುತ್ತದೆ. ಕ್ವೀನ್ ಮೇರಿ ೨ 'ಯ ಮುಕ್ತ ಸಮುದ್ರದ ವೇಗವು, ಸರಾಸರಿ ವೇಗ 22.6 knಇರುವ  ಓಯಸಿಸ್ ಆಫ್ ದಿ ಸೀ ನಂತಹ ಪ್ರಯಾಣ ಹಡಗುಗಳನ್ನು ಮೀರಿದ್ದು, QM೨ 'ನ ಸಾಮಾನ್ಯ ಸೇವಾ ವೇಗವು ಆಗಿದೆ.26 kn
ವಿನ್ಯಾಸ ಮತ್ತು ನಿರ್ಮಾಣದ ರಚನೆ
ಕುನಾರ್ಡ್ ೮ ಜೂನ್ ೧೯೯೮ ರಂದು ೨,೦೦೦ ಪ್ರಯಾಣಿಕರು ಇರುವ ಹಡುಗಗಳ ನೂತನ ವರ್ಗದ ವಿನ್ಯಾಸವನ್ನು ಸಂಪೂರ್ಣಗೊಳಿಸಿತು,ಆದರೆ ಕಾರ್ನಿವಲ್ ಪರ್ಯಟನಾ ಹಡಗುಗಳು '  ಡೆಸ್ಟಿನಿ ಕ್ಲಾಸ್ ಪರ್ಯಟನಾ ಹಡಗುಗಳು ಮತ್ತು ರಾಯಲ್ ಕೆರೇಬಿಯನ್ ಇಂಟರ್ ನ್ಯಾಷನಲ್  ವೊಯೇಜರ್ ಕ್ಲಾಸ್ ಗಳಿಗೆ ಹೋಲಿಸಿದಾಗ ಈ ಹಡಗುಗಳನ್ನು ಪರಿಷ್ಕರಿಸಲಾಯಿತು. ಡಿಸೆಂಬರ್ ೧೯೯೮ರಲ್ಲಿ, ಕುನಾರ್ಡ್  ಪ್ರಾಜೆಕ್ಟ್ ಕ್ವೀನ್ ಮೇರಿ  ಯ ವಿವರಗಳನ್ನು ಬಿಡುಗಡೆ ಮಾಡಿತು, ಇದು ಕ್ವೀನ್ ಎಲಿಜಬೆತ್ ೨ ಗೆ ಪೂರಕವಾದ ಹಡಗು ಒಂದನ್ನು ನಿರ್ಮಿಸುವ ಯೋಜನೆಯಾಗಿತ್ತು. ಉತ್ತರ ಐರ್ಲೆಂಡ್ ನ ಹಾರ್ಲಾಂಡ್ ಮತ್ತು ವೋಲ್ಫ್, ನಾರ್ವೆಯ ಏಕರ್ ವಾರ್ನರ್ ಇಟಲಿಯ ಫಿನ್ ಕ್ಯಾಂಟೆರಿ  ಜರ್ಮನಿಯ ಮೇಯರ್ ವರ್ಫ್ಟ್  ಮತ್ತು ಫ್ರಾನ್ಸ್ ನ  ಚಾಂಟಿಯರ್ಸ್ ಡೆ ಎಲ್ ಅಟ್ಲಾಂಟಿಕ್ ಗಳನ್ನು ಬಿಡ್ ಗೆ ಆಹ್ವಾನಿಸಲಾಯಿತು. ೬ ನವಂಬರ್ ೨೦೦೦ರಂದು ಆಲ್ ಸ್ಟಮ್ ನ ಸಹಾಯಕರಾದ ಚಾಂಟಿಯರ್ಸ್ ಡೆ ಎಲ್ ಅಟ್ಲಾಂಟಿಕ್ ನೊಂದಿಗೆ ಒಪ್ಪಂದದ ಸಹಿಯನ್ನು ಹಾಕಲಾಯಿತು. ಕುನಾರ್ಡ್‌ನ ಈ ಹಿಂದಿನ ಪ್ರತಿ ಸ್ಪರ್ಧಿಗಳಾದ ಕಂಪೈನ್ ಜೆನೆರಲ್ ಟ್ರಾನ್ಸ್ ಅಟ್ಲಾಂಟಿಕ್ನ SS Normandie ಮತ್ತುSS France (1961) ನ್ನು ಇದೇ ಅಂಗಳದಲ್ಲಿ ನಿರ್ಮಿಸಲಾಗಿತ್ತು. ೪ ಜುಲೈ ೨೦೦೨ ರಂದು ಸೇಂಟ್ -ನಜೈರ್ ಫ್ರಾನ್ಸ್ ನ ಲೂಯಿಸ್ ಜೌಬರ್ಟ್ ಲಾಕ್ನಲ್ಲಿ ಅದರ ಅಡಿಪಾಯವನ್ನು ೩}G೩೨ ಎಂಬ ಹಡಗಿನ ಹೊರ ಹೊದಿಕೆಯ ಸಂಖ್ಯೆಯೊಂದಿಗೆ ಹಾಕಲಾಯಿತು. ಸುಮಾರು ೩,೦೦೦ ಕುಶಲ ಕರ್ಮಿಗಳು ಹೆಚ್ಚು ಕಡಿಮೆ ಎಂಟು ಮಿಲಿಯನ್ ಗಂಟೆಗಳ ಕಾಲ ಹಡಗಿನ ನಿರ್ಮಾಣ ಕಾರ್ಯದಲ್ಲಿ ತೊಡಗಿದ್ದರು ಮತ್ತು ಸುಮಾರು ೨೦,೦೦೦ ಜನರು ಅದರ ವಿನ್ಯಾಸ, ನಿರ್ಮಾಣ ಮತ್ತು ಜೋಡಣೆಯ ಕಾರ್ಯದಲ್ಲಿ ಪ್ರತ್ಯಕ್ಷವಾಗಿ ಮತ್ತು ಪರೋಕ್ಷವಾಗಿ ತೊಡಗಿದರು. ಸುಮಾರು ೩೦೦,೦೦೦ ಕಬ್ಬಿಣದ ತುಂಡುಗಳನ್ನು ಜೋಡಿಸಿ ೯೪ ತೇವ ರಹಿತ ದಿಮ್ಮಿಗಳನ್ನಾಗಿ ಮಾಡಲಾಯಿತು, ನಂತರ ಇವುಗಳನ್ನು ಒಂದು ರಾಶಿಯನ್ನಾಗಿ ಮಾಡಿ ಬೆಸುಗೆ ಮಾಡುವುದರ ಮೂಲಕ ಸಂಪೂರ್ಣ ಹೊದಿಕೆಯನ್ನು ರಚಿಸಲಾಯಿತು. ೨೧ ಮಾರ್ಚ್ ೨೦೦೩ ರಂದು ಕ್ವೀನ್ ಮೇರಿ೨ ನೀರಿನ ಮೇಲೆ ತೇಲಿತು ೨೫ ಸೆಪ್ಟಂಬರ್ -೨೯ಸೆಪ್ಟಂಬರ್ ಮತ್ತು ೭–೧೧ ನವಂಬರ್ ೨೦೦೩ ರಂದು, ಸೇಂಟ್ - ನಜೈರ್ ಮತ್ತು ಐಲ್ ಡಿ ಯುನ ದ್ವೀಪಗಳಲ್ಲಿ ಮತ್ತು ಬೆಲ್ಲೆ- ಐಲ್‌ನ ನಡುವೆ ಅದರ ಸಮುದ್ರ ಪ್ರಯೋಗಗಳನ್ನು ನಡೆಸಲಾಯಿತು. ೧೫ ನವಂಬರ್ ೨೦೦೩ ರಂದು ಹಡಗು ನಿರ್ಮಾಣ ಸ್ಥಳದಲ್ಲಿ ಕೆಲಸ ಮಾಡುತ್ತಿರುವ ಹಾಗೂ ಹಡಗನ್ನು ವೀಕ್ಷಿಸಲು ಬಂದವರ ಬಂಧು ಬಳಗದವರ ಮೇಲೆ ಸೇತುವೆಯು ಕುಸಿದು ಬಿದ್ದು ಸಂಭವಿಸಿದ ಭಯಂಕರ ಅಪಘಾತವು ಹಡಗಿನ ನಿರ್ಮಾಣದ ಕಡೆಯ ಹಂತಗಳು ಸ್ಥಗಿತಗೊಳ್ಳುವಂತೆ ಮಾಡಿತು. 15 m ತೇವರಹಿತ ಡಾಕ್ ನಲ್ಲಿ ಬಿದ್ದ ಪರಿಣಾಮವಾಗಿ ಒಟ್ಟು ೩೨ ಜನರು ಗಾಯಗೊಂಡರು ಮತ್ತು ೧೬ ಜನರು ಸಾವನ್ನಪ್ಪಿದರು. ನಿರ್ಮಾಣ ಕಾರ್ಯವನ್ನು ನಿಗದಿತ ಸಮಯಕ್ಕೆ ಸರಿಯಾಗಿ ಪೂರ್ಣಗೊಳಿಸಲಾಯಿತು. ಹಡಗಿನ ಅಂತಿಮ ಬೆಲೆ ಪ್ರತಿ ಬರ್ತ್‌ಗೆ ಸುಮಾರು $೩೦೦,೦೦೦ ರಷ್ಟಿತ್ತು, ಇದು ಹೆಚ್ಚು ಕಡಿಮೆ ಅನೇಕ ಪ್ಯಾಸೆಂಜರ್ ಹಡಗುಗಳಿಗಿಂತ ಎರಡು ಪಟ್ಟು ಹೆಚ್ಚಾಗಿತ್ತು. ಹಡಗಿನ ದೊಡ್ದ ಗಾತ್ರ, ಉನ್ನತ ಗುಣಮಟ್ಟದ ವಸ್ತುಗಳ ಬಳಕೆ ಮತ್ತು ಒಂದು ಸಾಮಾನ್ಯ ಹಡಗನ್ನು ವಿನ್ಯಾಸ ಗೊಳಿಸುವುದಕ್ಕೆ ಬಳಸಿದ್ದಕ್ಕಿಂತ ೪೦% ರಷ್ಟು ಹೆಚ್ಚಿನ ಕಬ್ಬಿಣವನ್ನು ಉಪಯೋಗಿಸಿದ್ದು ಇದರ ಉನ್ನತ ಬೆಲೆಗೆ ಕಾರಣವಾಯಿತು. ೨೬ ಡಿಸೆಂಬರ್ ೨೦೦೩ರಂದು ಕುನಾರ್ಡ್ ಸೌತ್ ಆಂಪ್ಟನ್ ,ಇಂಗ್ಲೆಂಡ್ ನಲ್ಲಿ ಬಿಡುಗಡೆ ಮಾಡಿತು. ೮ ಜನವರಿ ೨೦೦೪ ರಂದು ಹಡಗಿಗೆ ಆಕೆಯ ನಾಮಕೆ ವಾಸ್ತೆಯ ಮೊಮ್ಮಗಳಾದ ಕ್ವೀನ್ ಎಲಿಜಬೆತ್ IIರಿಂದ ನಾಮಕರಣ ಮಾಡಿಸಲಾಯಿತು.
ವಿದ್ಯುತ್ ಘಟಕ ಮತ್ತು ಚಾಲನಾ ವ್ಯವಸ್ಥೆ
ಕ್ವೀನ್ ಮೇರಿ ೨ 'ವಿದ್ಯುತ್ ಘಟಕವು ನಾಲ್ಕು ಹದಿನಾರು ಸಿಲಿಂಡರ್ ಗಳು ವಾರ್ಟಿಸಿಲಾ ೧೬V೪೬CR  ಎನ್ವಿರೋ ಎಂಜಿನ್   ಮರೈನ್ ಡೀಸಲ್ ಎಂಜಿನ್ ಗಳನ್ನು ಹೊಂದಿದ್ದು ಒಟ್ಟಿಗೆ67200 kW೫೧೪ rpm ನ್ನು ಉತ್ಪಾದಿಸುತ್ತವೆ, ಇದರೊಂದಿಗೆ ಎರಡುಸಾಮಾನ್ಯ ಎಲೆಕ್ಟ್ರಿಕ್ LM2500+ ಅನಿಲ ಟರ್ಬೈನ್ ಗಳು  ಒಟ್ಟಿಗೆ ಕಾರ್ಯ ನಿರ್ವಹಿಸುತ್ತವೆ50000 kW. ಇಂತಹ ಸಂಯೋಜಿತ ವ್ಯವಸ್ಥೆಯನ್ನು CODLAG ( ಕಂಬೈನ್ಡ್ ಡೀಸಲ್ ಎಲೆಕ್ಟ್ರಿಕ್ ಅಂಡ್ ಗ್ಯಾಸ್ ಟರ್ಬೈನ್) ಎನ್ನುವರು, ಇದು ಕಡಿಮೆ ವೇಗದಲ್ಲಿ ಉತ್ತಮ ಆರ್ಥಿಕ ಪ್ರಯಾಣವನ್ನು ನೀಡುವುದಲ್ಲದೆ ಅಗತ್ಯವಾದಾಗ ಅಧಿಕ ವೇಗದಲ್ಲಿ ಚಲಿಸುವುದಕ್ಕೂ ಅನುಕೂಲಕರವಾಗಿದೆ ಮತ್ತು ಕೆಲವು ವೇಳೆ ಸಮುದ್ರ ಯಾನ ಹಡಗುಗಳಲ್ಲಿನ ಸಹಜತೆಯನ್ನೂ ಇವುಗಳಲ್ಲಿ ಕಾಣಬಹುದಾಗಿದೆ. ಆದರೆ ಕ್ವೀನ್ ಮೇರಿ ೨ CODLAG ನೂಕು ಬಲದ ಲಕ್ಷಣವನ್ನು ಹೊಂದಿರುವ ಮೊದಲನೇ ಪ್ಯಾಸೇಂಜರ್ ಹಡಗು ಆಗಿದೆ, ಮತ್ತು ೧೯೭೭ರಲ್ಲಿ ನಿರ್ಮಿತವಾದ ಫಿನಿಷ್ ಫೆರ್ರಿ ಫಿನಿಜೆಟ್  ನಂತರದ ಮೊದಲನೇ ಅನಿಲ ಟರ್ಬೈನ್ ಚಾಲಿತ ಹಡಗು ಇದಾಗಿದೆ. ಮತ್ಸ್ಯ ಪಾಡ್‌ಗಳಿಂದ ಉಂಟಾದ ನಾಲ್ಕು ರೋಲ್ಸ್ -ರಾಯ್ಸ್ ನೂಕು ಘಟಕಗಳು ಮೇಲ್ಮುಖ ಒತ್ತಡವನ್ನು ಒದಗಿಸುತ್ತವೆ, ಇವುಗಳಲ್ಲಿ ಪ್ರತಿಯೊಂದು ಪ್ರತ್ಯೇಕವಾಗಿ ಹೊಂದಿಸಿದ ಬ್ಲೇಡ್ ಗಳು ಇರುವ ಕಡಿಮೆ ಕಂಪನವಿರುವ ಕಮೇವಾ ಚಾಲಕವನ್ನು ಹೊಂದಿವೆ. ಬ್ರಿಡ್ಜ್ ಪರದೆಯ ಮುಂಭಾಗದಲ್ಲೇ ಅಂದರೆ ಡೆಕ್ ನ ಸ್ವಲ್ಪ ಹಿಂಭಾಗದಲ್ಲಿ ಕ್ವೀನ್ ಮೇರಿ೨ ಎಂಟು ಹೆಚ್ಚುವರಿ ಬ್ಲೇಡ್ ಗಳನ್ನು ಹೊಂದಿದೆ. ಮುಂಭಾಗದ ಜೋಡಿಯನ್ನು ಸ್ಥಿರವಾಗಿ ಬಿಗಿ ಗೊಳಿಸಲಾಗಿದೆ, ಆದರೆ ಹಿಂಭಾಗದ ಜೋಡಿಯನ್ನು ಚುಕ್ಕಾಣಿಯನ್ನು ತೆಗೆಯಲು ಅನುಕೂಲವಾಗುವಂತೆ ೩೬೦° ಯಲ್ಲಿ ತಿರುಗು ವಂತೆ ಮಾಡಬಹುದಾಗಿದೆ. ೧೯೬೧ರಲ್ಲಿ ನಿರ್ಮಿಸಲಾದ SSಫ್ರಾನ್ಸ್  ನ ನಂತರ  ಕ್ವೀನ್ ಮೇರಿ ೨ ನಾಲ್ಕು ಪಟ್ಟು ನೂಕು ಬಲವನ್ನು ಹೊಂದಿರುವ ಮೊದಲನೇ ಪ್ಯಾಸೇಂಜರ್ ಹಡಗು ಆಗಿ ನಿರ್ಮಾಣಗೊಂಡಿದೆ. ಬಹುತೇಕ ಆಧುನಿಕ ಹಡಗುಗಳಲ್ಲಿ ಇದ್ದಂತೆ, ಕ್ವೀನ್ ಮೇರಿಯ ನೂಕು ಬಲ ಯಾಂತ್ರಿಕತೆಯು ಅದರ ಚಾಲಕಗಳಿಂದ ವಿದ್ಯುತ್ ಶಕ್ತಿಯ ಮೂಲಕ ಯುಗ್ಮ ರಹಿತಗೊಳ್ಳುತ್ತದೆ ಮತ್ತು ಆದ್ದರಿಂದ ಅದರ ಚಾಲಿತ ವ್ಯವಸ್ಥೆಯನ್ನು "CODLAG ಎಲೆಕ್ಟ್ರಿಕ್ "( ಟರ್ಬೋ -ಎಲೆಕ್ಟ್ರಿಕ್ ಮತ್ತು ಡೀಸಲ್ ಎಲೆಕ್ಟ್ರಿಕ್) ಎಂದು ವಿವರಿಸಲಾಗಿದೆ. ಡೀಸಲ್ ಎಂಜಿನ್ ಗಳು ಮತ್ತು ಅನಿಲ ಟರ್ಬೈನ್ ಗಳು ವಿದ್ಯುಜನಕಗಳು ತಿರುಗುವಂತೆ ಮಾಡುತ್ತವೆ, ಇದು ಪಾಡೆಡ್ ಚಾಲಕಗಳ ಒಳಗಿರುವ ನಾಲ್ಕು 21500 kW ಆಲ್‌ಸ್ಟಮ್ ವಿದ್ಯುತ್ ಮೋಟಾರ್ ಗಳು (ಇದರಿಂದ ಹಡಗಿನ ಇಡೀ ಹೊದಿಕೆ) ಚಲಿಸುವಂತೆ ಮಾಡುತ್ತದೆ. ಸಾಮಾನ್ಯವಾಗಿ, ಕ್ವೀನ್ ಮೇರಿ೨ 'ಯ ಅನಿಲ ಟರ್ಬೈನ್ ಗಳನ್ನು ಅದರ ಡೀಸಲ್ ಗಳೊಂದಿಗೆ ಹೊದಿಕೆಯ ಆಳದಲ್ಲಿ ಎಂಜಿನ್ ಕೋಣೆ ಯಲ್ಲಿ ಇರಿಸಲಾಗುವುದಿಲ್ಲ, ಆದರೆ ಅದಕ್ಕೆ ಬದಲಾಗಿ ಹೊಗೆ ಕೊಳವೆಯ ಕೆಳಭಾಗದಲ್ಲಿ ಒಂದು ಶಬ್ದ ನಿರೋಧಕ ಕೋಣೆಯಲ್ಲಿ ಇರಿಸಲಾಗಿರುತ್ತದೆ. ಈ ವ್ಯವಸ್ಥೆಯು ಹಡಗು ವಿನ್ಯಾಸಕಾರರಿಗೆ ಆಕ್ಸಿಜನ್ ಅಗತ್ಯವಿರುವ ಟರ್ಬೈನ್ ಗಳಿಗೆ ಹಡಗಿನ ಎತ್ತರಕ್ಕೂ ನಳಿಕೆಗಳ ಮೂಲಕ ಗಾಳಿಯನ್ನು ಕಳುಹಿಸುವುದಕ್ಕೆ ಬದಲಾಗಿ, ನೇರವಾಗಿ ಗಾಳಿಯ ಸರಬರಾಜನ್ನು ಮಾಡುವಂತೆ ಸಹಾಯಮಾಡಿತು, ಇದರಿಂದ ಅಮೂಲ್ಯವಾದ ಒಳ ಅವಕಾಶವು ನಷ್ಟವಾಗುವುದನ್ನು ತಡೆಯಲು ಸಹಾಯ ಮಾಡಿತು.
ನೀರು ಸರಬರಾಜು
ಲವಣ ರಹಿತ ನೀರು ಕ್ವೀನ್ ಮೇರಿ೨ ಗೆ ಮೂರು ಸಮುದ್ರ ನೀರಿನ ಲವಣ ರಹಿತ ಘಟಕಗಳಿಂದ ಸರಬರಾಜಾಗುತ್ತದೆ. ಪ್ರತಿ ದಿನಕ್ಕೆ 630000 L ರಷ್ಟು ಸಾಮರ್ಥ್ಯವನ್ನು ಹೊಂದಿರುವ, ಪ್ರತಿಯೊಂದು ಘಟಕವೂ ಮಲ್ಟಿ ಪಲ್ ಎಫೆಕ್ಟ್ ಪ್ಲೇಟ್ (MEP) ಭಟ್ಟಿ ಇಳಿಸುವಿಕೆ ತಂತ್ರ ಜ್ಞಾನವನ್ನು ಬಳಸಿಕೊಳ್ಳುತ್ತದೆ. ಘಟಕಗಳಿಗೆ ಬೇಕಾಗುವ ಶಕ್ತಿಯು ಹಡಗಿನ ಅನಿಲ ಟರ್ಬೈನ್‌ಗಳು ಮತ್ತು ಡೀಸಲ್ ಎಂಜಿನ್ ಗಳಿಂದ ಬರುವ ಹಬೆ ಮತ್ತು ತಂಪಾದ ನೀರಿನಿಂದ ದೊರೆಯುತ್ತದೆ ಅಥವಾ ಮತ್ತೂ ಅಗತ್ಯವಾದರೆ ತೈಲ ದಹನ ಬಾಯ್ಲರ್ ಗಳಿಂದ ಬರುವ ಹಬೆಯಿಂದ ಪಡೆಯುತ್ತವೆ. ಸಾಂಪ್ರದಾಯಿಕ ಬಹುಪಯೋಗಿ- ಪರಿಣಾಮ ಭಟ್ಟಿ ಇಳಿಸುವಿಕೆ ತಂತ್ರ ಜ್ಞಾನವು ಹಡಗಿನ ಘಟಕದಲ್ಲಿ ಸುಧಾರಣೆಯನ್ನು ತಂದಿದೆ, ಇದರ ಮೂಲಕ ಪ್ಲೇಟ್ ಗಳ ಸ್ಕೇಲಿಂಗ್ನ್ನು ಕಡಿಮೆಮಾಡಿ, ಅವಶ್ಯ ನಿರ್ವಹಣೆಯನ್ನು ಕಡಿಮೆಗೊಳಿಸಲು ಸಾಧ್ಯವಾಗಿದೆ. ಲವಣ ರಹಿತ ನೀರು ಪ್ರತಿ ಮಿಲಿಯನ್ ಗೆ ಐದು ಭಾಗಗಳಂತೆ ಅತ್ಯಂತ ಕಡಿಮೆ ಅವಣಾಂಶವನ್ನು ಹೊಂದಿರುತ್ತದೆ. ಇನ್ನೂ ಹೆಚ್ಚುವರಿ ಸಾಮರ್ಥ್ಯವಿರುವಂತೆ ಪ್ರತಿ ದಿನಕ್ಕೆ 1890000 L ಲೀಟರ್ ಸಾಮರ್ಥ್ಯದಂತೆ 1100000 L ರಷ್ಟು ಒಟ್ಟು ಸರಾಸರಿ ನೀರನ್ನು ಉತ್ಪಾದಿಸುತ್ತದೆ. ಮೂರು ಘಟಕಗಳಲ್ಲಿ ಕೇವಲ ಎರಡರಿಂದ ಹಡಗಿಗೆ ಸಾಕಾಗುವಷ್ಟು ಸರಬರಾಜು ದೊರೆಯುತ್ತದೆ. ಕುಡಿಯುವ ನೀರಿನ ಟ್ಯಾಂಕ್‌ಗಳು 3830000 L ಸಾಮರ್ಥ್ಯವನ್ನು ಹೊಂದಿದ್ದು, ಮೂರು ದಿನಗಳಿಗಿಂತ ಹೆಚ್ಚು ಸಾಕಾಗುವಷ್ಟು ನೀರನ್ನು ಸಂಗ್ರಹಿಸುತ್ತವೆ. ಎಂಜಿನ್‌ಗಳು ಕಡಿಮೆ ಭಾರದಲ್ಲಿ ( ಹಡಗು ಕಡಿಮೆ ವೇಗದಲ್ಲಿ ಚಲಿಸುವಾಗ) ಕಾರ್ಯ ನಿರ್ವಹಿಸುವಾಗ ಡೀಸಲೈನೇಶನ್ ಘಟಕಗಳು ಕೆಲಸ ಮಾಡಲು ಬೇಕಾಗುವಷ್ಟರ ಮಟ್ಟಿಗೆ ಸಮುದ್ರದ ನೀರನ್ನು ಕಾಯಿಸಲು ಎಂಜಿನ್ ಜಾಕೆಟ್ ನೀರಿನ ಉಷ್ಣತೆಯು ಸಾಕಾಗುವುದಿಲ್ಲ. ಇಂತಹ ಸಂದರ್ಭಗಳಲ್ಲಿ, ಸಮುದ್ರದ ನೀರನ್ನು ಬಿಸಿ ಮಾಡಲು ತೈಲ ದಹನ ಬಾಯ್ಲರ್‌ಗಳನ್ನು ಉಪಯೋಗಿಸಲಾಗುತ್ತದೆ. ಈ ರೀತಿಯಲ್ಲಿ ಹಬೆಯನ್ನು ಉತ್ಪಾದಿಸುವ ಪ್ರಕ್ರಿಯೆಯು ದುಬಾರಿಯಾದದ್ದರಿಂದ ಆರ್ಥಿಕವಾಗಿ ಅಷ್ಟು ಅನುಕೂಲವಲ್ಲ. ಆದ್ದರಿಂದ, ಇದನ್ನು ಹಡಗಿನಲ್ಲಿ ಉತ್ಪಾದಿಸುವುದಕ್ಕಿಂತ ಒಂದು ನಿರ್ಧಿಷ್ಟ ಬಂದರಿನಲ್ಲಿ ನೀರನ್ನು ಕೊಳ್ಳುವುದು ಅಗ್ಗ ವಾಗಬಹುದು. ಸಮುದ್ರದ ನೀರನ್ನು ಹಡಗಿನ ಒಳಕ್ಕೆ ತೆಗೆದುಕೊಳ್ಳಲು ಹಡಗಿನ ಹೊದಿಕೆಯಲ್ಲಿ ಒಳಹರಿವಿನ ಕೊಳವೆಗಳು ಇರುತ್ತವೆ. ಎಂಜಿನ್ ಗಳಿಂದ ಹೊರಬರುವ ತಂಪಾದ ನೀರಿನೊಂದಿಗೆ ಪ್ರಭಲ ಲವಣ ದ್ರಾವಣ ( ಬ್ರೈನ್) ವನ್ನು ಹಡಗಿನ ಸ್ಟರ್ನ್ ನ ಹತ್ತಿರದಿಂದ ಸಮುದ್ರಕ್ಕೆ ಬಿಡಲಾಗುತ್ತದೆ.
ಬೋಸ್ಟನ್ ಕಪ್
ಕ್ಯುಎಮ್‌೨ ಬೋಸ್ಟನ್ ಕಪ್. ಕೆಲವು ಸಮಯದಲ್ಲಿ, ದಿ ಬ್ರಿಟಾನಿಯಾ ಕಪ್ ಎಂಬ ಮಾನವ ನಿರ್ಮಿತ ವಸ್ತುವನ್ನು ಬೋಸ್ಟನ್ ನಲ್ಲಿ ಸರ್ ಸಾಮುವೇಲ್ ಕುನಾರ್ಡ್ ರವರು ತಮ್ಮ ಮೊದಲನೇ ಹಡಗನ್ನು RMS Britanniaತಂದಿದ್ದರ ಸ್ಮರಣಾರ್ಥ ಎಂದು ಪರಿಗಣಿಸಲಾಗುತ್ತದೆ. ಕುನಾರ್ಡ್ ತಮ್ಮ ಅಟ್ಲಾಂಟಿಕ್ ಸೇವೆಗಾಗಿ ಬೋಸ್ಟನ್ ನ್ನು ಅಮೇರಿಕಾದ ಬಂದರನ್ನಾಗಿ ಆಯ್ಕೆ ಮಾಡಿಕೊಂಡಿದ್ದರು, ಇದು ಬೋಸ್ಟನ್ ಮತ್ತು ಕುನಾರ್ಡ್ ನಡುವಣ ಪ್ರಬಲ ಸಂಪರ್ಕಕ್ಕೆ ನಾಂದಿಯಾಯಿತು. ೧೮೪೦ರಲ್ಲಿ ಸರ್ ಸಾಮುವೇಲ್ ರವರಿಗೆ ಈ ಪಾರಿತೋಷಕವನ್ನು ಉಡುಗೊರೆಯಾಗಿ ಕೊಡಲಾಗಿತ್ತು ಎಂದು ಅಭಿಪ್ರಾಯ ಪಡಲಾಗಿದೆ; ಆದರೆ ಅವರ ಜೀವನದ ಬಹಳ ದಿನಗಳ ವರೆಗೆ ಇದನ್ನು ಕಳೆದುಕೊಂಡಿದ್ದರು. ೧೯೬೭ ರಲ್ಲಿ ಒಂದು ಪ್ರಾಚೀನ ವಸ್ತುಗಳಿರುವ ಅಂಗಡಿಯೊಂದರಲ್ಲಿ ಇದನ್ನು ಕಂಡು ಹಿಡಿದು ಕುನಾರ್ಡ್ ರವರಿಗೆ ಹಿಂದಿರುಗಿಸಲಾಯಿತು, ನಂತರ ಇದನ್ನು ಕ್ವೀನ್ ಎಲಿಜಬೆತ್ ೨ ನಲ್ಲಿ ಇರಿಸಲಾಯಿತು. ೨೦೦೪ರಲ್ಲಿ QM೨ ಸೇನಾಪತಿ ಹಡಗು ಆಗಿ ಪರಿವರ್ತನೆಗೊಂಡಾಗ, ಬೋಸ್ಟನ್ ಪಾರಿತೋಷಕವನ್ನು ಕುನಾರ್ಡ್ ಸೇನಾಪತಿ ಹಡಗಿನ ಒಂದು ಸಂಕೇತವಾಗಿ QM೨ ನಲ್ಲಿ ಇರಿಸಲಾಯಿತು. ಇದನ್ನು ಚಾರ್ಟ್ ರೂಮ್ ಲೌಂಜ್ ನ ಒಂದು ಗಾಜಿನ ಪೆಟ್ಟಿಗೆಯಲ್ಲಿ ಇರಿಸಲಾಗಿತ್ತು.
ಪುನರಾವರ್ತಿತ ಚಾಲನೆ ವೈಫಲ್ಯಗಳು
QM೨ ಗೆ ಜೋಡಿಸಿದ್ದ ರಾಲ್ಸ್ -ರೋಯ್ಸ್ ಮತ್ಸ್ಯ ಚಾಲಿತ ಪಾಡ್ ಗಳು ನಿರಂತರ ವೈಫಲ್ಯಗಳನ್ನು ಸಾಬೀತು ಪಡಿಸಿತು. ಈ ವೈಫಲ್ಯತೆಯು ಆಗಾಗ್ಗೆ ಮುಂದುವರೆದು ರಾಲ್ಸ್- ರೋಯ್ಸ್ ಕಾರ್ಪ್. ಹೊಂದಿದ್ದ ಕುನಾರ್ಡ್ ಲೈನ್ ಡಿವಿಜನ್ ನ್ನು ಕಾರ್ನಿವಲ್ ಕಾರ್ಪ್ ವಹಿಸಿಕೊಳ್ಳ ಬೇಕಾಯಿತು, ನಂತರ ಇದು ಜನವರಿ ೨೦೦೯ ರಲ್ಲಿ ಅಮೇರಿಕಾ ಸಂಯುಕ್ತ ಸಂಸ್ಥಾನದ ನ್ಯಾಯಾಲಯದಲ್ಲಿ ಇದು ದಾಖಲಾಯಿತು. ಮೊದಲನೆಯದು ಕುನಾರ್ಡ್ ಲೈನ್ ನ ಸೇನಾಪತಿ ಹಡಗು ಆದ ಕ್ವೀನ್ ಮೇರಿ ಯಲ್ಲಿ ಅಳವಡಿಸಿದ್ದ ಮತ್ಸ್ಯ ಪಾಡ್ ವ್ಯವಸ್ಥೆಗಳ ವಿನ್ಯಾಸದಲ್ಲೇ ದೋಷವಿದೆ ಎಂದು ಮೊಕದ್ದಮೆ ಹಾಕಿತು. ಆದರೆ ಕುನಾರ್ಡ್ ರೋಲ್ಸ್ ರೋಯ್ಸ್‌ಗೆ ವಿನ್ಯಾಸದ ಲೋಪಗಳು ಮೊದಲೇ ತಿಳಿದಿದ್ದು, ಗುತ್ತಿಗೆಯನ್ನು ಗೆಲ್ಲುವುದಕ್ಕೋಸ್ಕರ ಉದ್ದೇಶ ಪೂರ್ವಕವಾಗಿ ತಮ್ಮನ್ನು ಮೋಸಗೊಳಿಸಲಾಗಿದೆ ಎಂದು ಪ್ರತಿವಾದಿಸಿದರು. ಆಚಿಲ್ಲೆಸ್ ಹೀಲ್ ನ ವಿನ್ಯಾಸದಲ್ಲಿ ಬಿಯರಿಂಗ್ ಗಳನ್ನು ಅಧಿಕ ಪ್ರಮಾಣದಲ್ಲಿ ಅಳವಡಿಸಿದರೂ, ಹಲವಾರು ಬಾರಿ ಮರು ವಿನ್ಯಾಸ ಮಾಡುವ ಪ್ರಯತ್ನದ ಹೊರತಾಗಿಯೂ ವೈಫಲ್ಯವನ್ನು ಅನುಭವಿಸಿತು. ಜನವರಿ ೨೦೧೧ ರಂದು ಪ್ರೊಪಲ್ಸರ್ ಗಳ ನಿರಂತರ ವೈಫಲ್ಯದಿಂದಾಗಿ ಅಮೇರಿಕಾ ಸಂಯುಕ್ತ ಸಂಸ್ಥಾನದಿಂದ ಕಾರ್ನಿವಲ್ ಕಾರ್ಪೊರೇಷನ್ ಗೆ  US$೨೪ ಮಿಲಿಯನ್ (ಸುಮಾರು.UK£೧೫ ಮಿಲಿಯನ್ ಗೆ ಸಮ) ಬಹುಮಾನ ದೊರೆಯಿತು.
ಕುನಾರ್ಡ್ ರಾಯಲ್ ರೆಂಡೇಝ್ವಸ್
ಜನವರಿ, ೨೦೧೧ ಅದೇ ದಿನಾಂಕದಂದು ಮೊದಲ ರಾಯಲ್ ರೆಂಡಿವಸ್ ನ ಎರಡು ವರ್ಷಗಳ ನಂತರ ಕ್ವೀನ್ ಮೇರಿ೨ MS Queen Victoria ರೊಂದಿಗೆ ಸಂಧಿಸಿತು ಮತ್ತು ೧೩ ಜನವರಿ ೨೦೧೧ ರಂದು ನ್ಯೂಯಾರ್ಕ್ ನಗರದಲ್ಲಿ ಹೊಚ್ಚ ಹೊಸದಾದ ಮತ್ತೊಂದು ರಾಯಲ್ ರೆಂಡಿವಸ್ ನ್ನು ಭೇಟಿ ಮಾಡಿತು. MS Queen Victoria ಹಾಗೂ MS ಕ್ವೀನ್ ಎಲಿಜಬೆತ್ ಗಳೆರಡೂ ಅಟ್ಲಾಂಟಿಕ್ ನ್ನು ಜೊತೆಯಾಗಿ ದಾಟಿದವು. ಪಟಾಕಿ ಸಿಡಿಸುವಿಕೆ ಕಾರ್ಯಕ್ರಮಕ್ಕಾಗಿ ಎಲ್ಲಾ ಮೂರು ಹಡಗುಗಳೂ ಸಂಜೆ ೬:೪೫ ಕ್ಕೆ ಲಿಬರ್ಟಿ ಪ್ರತಿಮೆಯ ಬಳಿ ಬಂದವು. ಈ ಘಟನೆಗೆ ಸಾಕ್ಷಿ ಎಂಬಂತೆ ಇಡೀ ಕಟ್ಟಡವು ಕೆಂಪು ಬಣ್ಣದಲ್ಲಿ ಪ್ರಕಾಶ ಮಾನವಾಗಿ ಹೊಳೆಯುತ್ತಿತ್ತು. ೫ನೆಯ ಜೂನ್ ೨೦೧೨: ಈ ಎಲ್ಲಾ ಕ್ವೀನ್ ಗಳು ಮತ್ತೊಮ್ಮೆ ಭೇಟಿಯಾಗುವ ಅವಕಾಶ ಬಂದೊದಗಿತು ,ಆದರೆ ಈ ಬಾರಿ ಸೌತ್ ಆಂಪ್ಟನ್ ನಲ್ಲಿ ಎಲಿಜಬೆತ್ II ನ ವಜ್ರ ಮಹೋತ್ಸವವನ್ನು ಆಚರಿಸಲು ಸೇರಿದ್ದವು.
ಪರಿಸರಕ್ಕಾಗಿ ಕಾರ್ಯನಿರ್ವಹಣೆ
ಕ್ವೀನ್ ಮೇರಿ೨ ಯನ್ನು ವಿನ್ಯಾಸಗೊಳಿಸುವ ಸಮಯದಲ್ಲಿ, ವಿನ್ಯಾಸಕಾರರು ಎಂಜಿನ್ ನ ದಕ್ಷತೆಯನ್ನು ಹೆಚ್ಚಿಸುವುದರ ಮೂಲಕ ಹಡಗಿನಿಂದಾಗುವ ಪರಿಸರದ ಮೇಲಿನ ಹಾನಿಕಾರಕ ಪರಿಣಾಮಗಳನ್ನು ಕಡಿಮೆಮಾಡುವ ಉದ್ದೇಸ ಹೊಂದಿದ್ದರು ಮತ್ತು ತ್ಯಾಜ್ಯಗಳ ಉತ್ತಮ ನಿರ್ವಹಣೆಯಿಂದ ಇಂಧನದ ಬೆಲೆಯನ್ನು ಕಡಿಮೆಗೊಳಿಸಿವುದಷ್ಟೇ ಅಲ್ಲದೆ ಹಡಗಿನ ಸೇವೆಯನ್ನು ಉತ್ತಮಗೊಳಿಸುವ ಉದ್ದೇಶಹೊಂದಿದ್ದರು, ಏಕೆಂದರೆ ಪರಿಸರದ ನಿಯಮಗಳು ಈ ಹಡಗು ಸೇವೆಗೆ ಬರುವಷ್ಟರಲ್ಲಿ ಕಠಿಣವಾಗಬಹುದು ಎಂದು ಈ ಮೊದಲೇ ಊಹೆ ಮಾಡಲಾಗಿತ್ತು. ಆರಂಭದ ಗುರಿಗಳು ತಾಜ್ಯ ನೀರನ್ನು ಮರು ಸಂಸ್ಕರಣೆಗೊಳಿಸಿ ಬಳಸುವುದು ಮತ್ತು ಸಮುದ್ರದಲ್ಲಿ ಯಾವುದೇ ರೀತಿಯ ಘನ ತ್ಯಾಜ್ಯಗಳನ್ನು ಹಾಕದೇ ಇರುವುದನ್ನು ಒಳಗೊಂಡಿದ್ದವು. ಆರ್ಥಿಕ ಮತ್ತು ಇತರೆ ಕಾರಣಗಳಿಗೋಸ್ಕರ, ಹಾಗೂ ದಹನ ಕ್ರಿಯೆಯಿಂದ ಉಂಟಾಗುವ ಶಕ್ತಿಯ ಬಳಕೆಯನ್ನು ಕಡಿಮೆ ಮಾಡುವುದಕ್ಕೋಸ್ಕರ, ಇವುಗಳನ್ನು ಕೆಲವು ಕ್ರಮಗಳನ್ನು ಅಳವಡಿಸಿಕೊಳ್ಳಲು ಆಗಲಿಲ್ಲ. ಆದರೆ, ಅನೇಕ ಹಳೆಯ ಹಡುಗಳಿಗೆ ಹೋಲಿಸಿದಲ್ಲಿ ಕ್ವೀನ್ ಮೇರಿ೨ 'ಯ ಪರಿಸರ ಸಂಬಂಧಿ ಕಾರ್ಯಾಚರಣೆಯು ಮಿತಿ ಮೀರಿದೆ, ಅಷ್ಟೇ ಅಲ್ಲದೆ ತ್ಯಾಜ್ಯಗಳ ಅಂತರಾಷ್ಟ್ರೀಯ ಗುಣ ಮಟ್ಟದ ವಿವರ ಈ ಕೆಳಗಿದೆ. ಕುನಾರ್ಡ್ ಪ್ರಕಾರ, ಅಂತರಾಷ್ಟ್ರೀಯ ಮ್ಯಾರಿ ಟೈಮ್ ಸಂಸ್ಥೆಯ ಹಡಗುಗಳಿಂದಾಗುವ ಮಾಲಿನ್ಯವನ್ನು ತಡೆಗಟ್ಟುವ ಅಂತರಾಷ್ಟ್ರೀಯ ಒಪ್ಪಂದದ (MARPOL) ಅವಶ್ಯಕತೆಗಳನ್ನೂ ಮೀರಿದೆ. ಉದಾಹರಣೆಗೆ, MARPOL ಸಂಸ್ಕರಿಸಿದ ತ್ಯಾಜ್ಯಗಳನ್ನು ಹಾಗೂ ನೀರನ್ನು ಮಾತ್ರವೇ ತೀರ ಪ್ರದೇಶಗಳ ಸಮೀಪದಲ್ಲಿ ಹೊರಬಿಡುವುದಕ್ಕೆ ಅನುಮತಿ ನೀಡಿದ್ದರೂ ,ಇದು ಯಾವುದೇ ತೀರ ಪ್ರದೇಶದಲ್ಲಿ ಬಿಡುಗಡೆ ಮಾಡದಷ್ಟು ತ್ಯಾಜ್ಯಗಳನ್ನು 12 nmi ಕ್ಕಿಂತ ಹೆಚ್ಚು ಹೊರಹಾಕುತ್ತಿತ್ತು. ಅಪಾಯಕಾರಿ ವಸ್ತುಗಳು, ವಿಶೇಷವಾಗಿ ಸಂಸ್ಕರಿಸಿದ ನೀರಿನಲ್ಲಿರುವ ತೈಲ ಅಂಶಗಳು ಮತ್ತು ವಾಯು ಮಲಿನಕಾರಕಗಳನ್ನು ಪರಿಸರದ ಗುಣಮಟ್ಟಗಳಿಗೆ ಅನುಗುಣವಾಗಿ ನಿಯಂತ್ರಣದಲ್ಲಿಡುವುದು ಅತ್ಯವಶ್ಯಕವಾಗಿದೆ. ಆಮ್ಲ ಮಳೆ ಗೆ ಕಾರ‍ಣವಾದ ಸಲ್ಫರ್ ಡೈ ಆಕ್ಸೈಡ್ ನಿಂದ ಉಂಟಾಗುವ ವಾಯುಮಾಲಿನ್ಯ ಪ್ರದೇಶಗಳಲ್ಲಿ, ವಾಯು ಮಾಲಿನ್ಯವನ್ನು ಕಡಿಮೆ ಮಾಡುವುದಕ್ಕೋಸ್ಕರ ಹಡಗುಗಳಲ್ಲಿ ಕಡಿಮೆ ಸಲ್ಪರ್ ಡೈ ಆಕ್ಸೈಡ್ ಇರುವ ಇಂಧನಗಳನ್ನು ಬಳಸಲಾಗುತ್ತದೆ. ಕಾರ್ಬನ್ ಆಫ್ ಸೆಟ್ ಕಂಪನಿ ಕ್ಲೈಮೇಟ್ ಕೇರ್ ಪ್ರಕಾರ ಪ್ರತಿ ಪ್ಯಾಸೆಂಜರ್ ಮೈಲಿಗೆ ಪ್ಯಾಸೆಂಜರ್ ಹಡಗುಗಳು ವಾತಾವರಣಕ್ಕೆ ಬಿಡುಗಡೆ ಮಾಡುವ ಕಾರ್ಬನ್ ಡೈ ಆಕ್ಸೈಡ್ ನ ಪ್ರಮಾಣ ದೂರ ಪ್ರಯಾಣ ಮಾಡುವ ಹಡಗುಗಳಿಗಿಂತ ಹೆಚ್ಚಾಗಿರುತ್ತದೆ. ಆದರೆ, ಕುನಾರ್ಡ್ ಹಡಗಿನ ಎಂಜಿನ್ ನ ದಕ್ಷತೆಯನ್ನು ಹೆಚ್ಚಿಸುವುದರ ಮೂಲಕ ಹಾಗೂ ಹಡಗು ಚಲನೆಯಲ್ಲಿರುವಾಗ ಘರ್ಷಣೆಯನ್ನು ಕಡಿಮೆ ಮಾಡುವುದರ ಮೂಲಕ  ಕ್ವೀನ್ ಮೇರಿ ೨ ಯ ಕಾರ್ಬನ್ ಹೊರಸೂಸುವಿಕೆ ಯನ್ನು ಕಡಿಮೆ ಮಾಡುವ ಪ್ರಯತ್ನ ಮಾಡಿತು. ನವಂಬರ್ ೨೦೦೮ ರಲ್ಲಿ ಹಂಬರ್ಗ್ ನಲ್ಲಿ ಹಡಗನ್ನು ಪುನರ್ ಜೋಡಿಸುವ ಕಾರ್ಯವನ್ನು ನಡೆಸಲಾಯಿತು, ಇದರಲ್ಲಿ ಸೆಳೆತವನ್ನು ಕಡಿಮೆಗೊಳಿಸಲು ಹಡಗಿನ ಹೊದಿಕೆಯನ್ನು ಪುನರ್ ವಿನ್ಯಾಸಗೊಳಿಸಿ ಬಣ್ಣ ಹಚ್ಚಲಾಯಿತು ಮತ್ತು ಇದರ ಮೂಲಕ ಇಂಧನದ ಆರ್ಥಿಕತೆಯನ್ನೂ ಸುಧಾರಿಸಲಾಯಿತು.
ಜನಪ್ರಿಯ ಸಂಸ್ಕೃತಿಯಲ್ಲಿ
ತನ್ನ ಜನಪ್ರಿಯತೆಯ ಕಾರಣದಿಂದ, QM೨ ಚಲನಚಿತ್ರಗಳಲ್ಲಿ ಸಮುದ್ರ ಪರ್ಯಟನೆ ಹಡಗುಗಳ ವಿನ್ಯಾಸಗಳಿಗೆ ಸ್ಪೂರ್ತಿ ತಂದು ಕೊಟ್ಟಿತು. ''ಎ.ಐ. ಆರ್ಟಿಫೀಷಿಯಲ್ ಇಂಟಲಿಜೆನ್ಸ್'' ಎನ್ನುವ ಚಲನಚಿತ್ರದಲ್ಲಿ, ಐಸ್ ಏಜ್ ನ ಸಮಯದಲ್ಲಿ ಹಿಮಗಟ್ಟಿದ ನ್ಯೂಯಾರ್ಕ್ ಪಟ್ಟಣ ದಲ್ಲಿರುವ ಎರಡು ಗಗನ ಚುಂಬಿ ಕಟ್ಟಡಗಳ ಮಧ್ಯೆ QM೨ ನಂತೆಯೇ ಇರುವ ಒಂದು ಪ್ರವಾಸಿ ಹಡಗು ಸಿಕ್ಕಿ ಹಾಕಿಕೊಳ್ಳುವ ದೃಶ್ಯವನ್ನು ನೋಡಬಹುದು. "'ಪೊಸಿಡಾನ್ , 10.5: Apocalypse , ಮತ್ತು ೨೦೧೨'' ರಂತಹ ಚಲನಚಿತ್ರಗಳಲ್ಲಿ ಸುನಾಮಿ ಯಿಂದ ಮಗುಚಿ ಬೀಳುವ ಅನೇಕ ಹಡಗುಗಳ ವಿನ್ಯಾಸಕ್ಕೆ QM೨ ಸ್ಪೂರ್ತಿದಾಯಕವಾಗಿದೆ.
ಬಾಹ್ಯ ಕೊಂಡಿಗಳು‌
ವರ್ಗ:ಸಾಗರದ ಹಡಗುಗಳು ವರ್ಗ:ಕುನಾರ್ಡ್ ಲೈನ್‌ನ ಹಡಗುಗಳು ವರ್ಗ:ಫ್ರಾನ್ಸ್‌ನಲ್ಲಿ ನಿರ್ಮಿತವಾದ ಹಡಗುಗಳು ವರ್ಗ:2003 ಹಡಗುಗಳು ವರ್ಗ:ಚಾಂಟೀರ್ಸ್ ಡೆ ಎಲ್.ಅಟ್ಲಾಂಟಿಕ್‌ ಅವರಿಂದ ನಿರ್ಮಿಸಲಾದ ಹಡಗುಗಳು ವರ್ಗ:ಹಡಗುಗಳು
ಖೈದಿ (ಚಲನಚಿತ್ರ)
ಖೈದಿ, ಕೆ.ಎಸ್.ಆರ್.ದಾಸ್ ನಿರ್ದೇಶನ ಮತ್ತು ನಿರ್ಮಾಪಣ ಮಾಡಿರುವ ೧೯೮೪ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಚಕ್ರವರ್ತಿ ಸಂಗೀತ ನಿರ್ದೇಶನ ಮಾಡಿದ್ದಾರೆ. ವಿಷ್ಣುವರ್ಧನ್, ಮಾಧವಿ ಮತ್ತು ಆರತಿ ಮತ್ತು ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಶ್ರೀ ರಾಮದೇವರ ಕಟ್ಟೆ
ಹೇಮಾವತಿ ನದಿಗೆ ಅಡ್ಡಲಾಗಿ ಹೊಳೆ ನರಸೀಪುರ ಶ್ರೀ ರಾಮದೇವರ ಅಣೆಕಟ್ಟೆ ಸ್ಥಾಪಿಸಲಾಗಿದೆ.ಹಾಸನ - ಹೊಳೆ ನರಸೀಪುರ ರಸ್ತೆಯಲ್ಲಿ ಹಾಸನದಿಂದ ೨೫ ಕಿ.ಮೀ ದೂರದಲ್ಲಿರುವ ಈ ಅಣೆಕಟ್ಟೆ ೧೮೩೦ರಲ್ಲಿ ಸ್ಥಾಪಿಸಲಾಗಿದೆ.ಎಡ ಮತ್ತು ಬಲ ದಂಡೆ ನಾಲೆಗಳ ಮೂಲಕ ಈ ಅಣೆಕಟ್ಟೆಯಿಂದ ನೀರಾವರಿ ಸೌಲಭ್ಯ ಒದಗಿಸಲಾಗುತ್ತಿದೆ.ಮಿನಿ ವಿದ್ಯುತ್ ಉತ್ಪಾದನಾ ಘಟಕವೂ ಕಾರ್ಯಾರಂಭ ಮಾಡಿದೆ.ಈ ಅಣೆಕಟ್ಟೆ ಈಗ ಪ್ರವಾಸಿ ಕ್ರೇಂದ್ರದ ಮುಖ್ಯ ಬಿಂದುವಾಗಿದೆ.
ಶ್ರೀ ರಾಮಚಂದ್ರನು ವನವಾಸದ ಕಾಲದಲ್ಲಿ ತನ್ನ ಪರಿವಾರದೊಂದಿಗೆ ಕೆಲದಿನಗಳ ಕಾಲ ಇಲ್ಲಿ ತಂಗಿದ್ದರಿಂದ ಈ ಸ್ಥಳವು ಪವಿತ್ರತೆ ಹಾಗು ಮಹತ್ವ ಪಡೆದುಕೊಂದಿದೆ,ನದಿಯ ನೀರು ಸುಮಾರು ೫೦೦ ಮೀಟರ್ ಉದ್ದದ ಕಟ್ಟೆಯಿಂದ ಆಳದ ನದಿಗೆ ಧುಮುಕುವ ದೃಶ್ಯ ನಯನ ಮನೋಹರವಾಗಿದೆ.
ಉಲ್ಲೇಖ
ವರ್ಗ:ಹಾಸನ ಜಿಲ್ಲೆ
ಪೊಮೆಟೊ ಕೃಷಿ
'ಪೊಮೆಟೊ' ಎಂಬುದು'ಪೊಟೆಟೊ'(ಆಲೂಗೆಡ್ಡೆ) ಮತ್ತು 'ಟೊಮೆಟೊ' ಪದಗಳ ಮಿಶ್ರಣದಿಂದ ಉಂಟಾದ ಹೊಸ ಪದ. ಪದ ಮಿಶ್ರಣ ಮಾತ್ರವಲ್ಲ, ಸಸ್ಯಗಳ ಮಿಶ್ರಣ ಕೂಡಾ ಇದೆ. ಆಲೂಗೆಡ್ಡೆ ಮತ್ತು ಟೊಮೆಟೊ ಎರಡೂ ಬೆಳೆಗಳು ಒಂದೇ ಗಿಡದಲ್ಲಿ ಬೆಳೆಯುವುದನ್ನು ಕಾಣುವುದೇ ಇಲ್ಲಿರುವ ವಿಶೇಷ. ಇದರಲ್ಲಿ ಅಡಗಿರುವ ಸಾಮಾನ್ಯ ತಂತ್ರಜ್ಞಾನ ಎಂದರೆ ಕಸಿ ಮಾಡುವಿಕೆ. ಉಳಿದ ಕಸಿ ಮಾಡಿರುವಂತಹ ಸಸ್ಯಗಳ ಹಾಗೆಯೇ 'ಪೊಮೆಟೊ' ಗಿಡ, ಪ್ರಕೃತಿಯಲ್ಲಿ ನೈಸರ್ಗಿಕವಾಗಿ ಬೆಳೆಯುವುದಿಲ್ಲ. ಏಕೆಂದರೆ ಇವೆರಡು ಸಸ್ಯಗಳ ತಳಿಗಳು ಬೇರೆಯೇ ಆಗಿವೆ. ಆದರೆ ಅವು ಆಹಾರ ಮತ್ತು ಬೆಳವಣಿಗೆಗೋಸ್ಕರ ಪರಸ್ಪರ ಅವಲಂಬಿತವಾಗಿರುತ್ತವೆ.
ಕಸಿ ಮಾಡುವ ವಿಧಾನ ಹಾಗೂ ಪಾಲಿಸಬೇಕಾದ ಕೆಲವು ನಿಯಮಗಳು:
ಹೆಚ್ಚಾಗಿ ಕಸಿ ಮಾಡಿದಂತಹ ಎಲ್ಲಾ ಸಸ್ಯಗಳು ಇದೇ ರೀತಿಯಲ್ಲಿ ಬೆಳೆಯುತ್ತವೆ. ಈ ವಿಧಾನದಿಂದ ಬೆಳೆದ ತರಕಾರಿ ಅಥವಾ ಹಣ್ಣು-ಹಂಪಲುಗಳಿಂದ ಜೀವ ಸಂಕುಲಕ್ಕೆ ಯಾವ ಹಾನಿಯೂ ಇಲ್ಲ. ಅದಲ್ಲದೆ ಈ ತಂತ್ರಜ್ಞಾನದಿಂದ ಎರಡು ರೀತಿಯ ಬೆಳೆಗಳನ್ನು ಒಂದೇ ಗಿಡದಿಂದ ಪಡೆಯಬಹುದಾಗಿದೆ. ಇದರಿಂದ ಕಡಿಮೆ ಜಮೀನಿನಲ್ಲಿ ಹೆಚ್ಚಿನ ಪ್ರಮಾಣದ ಬೆಳೆ ಉತ್ಪನ್ನ ಸಾಧ್ಯವಾಗುತ್ತದೆ. ಹೀಗೆ ಸಮಯ, ಸ್ಥಳಾವಕಾಶ ಹಾಗು ಪರಿಶ್ರಮದ ಉಳಿತಾಯ ಮಾಡಬಹುದಾಗಿದೆ. ಅಷ್ಟೇ ಅಲ್ಲದೆ, ಕಸಿ ವಿಧಾನವು ಸೂಕ್ಷಾಣು ಜೀವಿಗಳಿಂದ ಸಸ್ಯಗಳಿಗೆ ರಕ್ಷಣೆ ಸಿಗುತ್ತದೆ ಎಂದು ಹೇಳಲಾಗಿದೆ. ಈ ಮೇಲಿನ ಎಲ್ಲಾ ಅಂಶಗಳನ್ನು ಪರಿಗಣಿಸಿ, ಕಸಿ ವಿಧಾನದಿಂದ ಪೊಮೆಟೊ ಬೆಳೆ ಉತ್ಪನ್ನ, ಜೀವವಿಜ್ಞಾನವು ಈ ಲೋಕಕ್ಕೆ ನೀಡಿದ ಉತ್ತಮ ಕೊಡುಗೆ ಎಂದು ಹೇಳಬಹುದು. ಆದುದರಿಂದ ಪೊಮೆಟೊ ಕೃಷಿಯು ಜೀವವಿಜ್ಞಾನದಲ್ಲಿ ಹುಟ್ಟಿದಂತಹ ಹೊಸ ಚಿಗುರಾಗಿದೆ.
ವರ್ಗ:ಸಸ್ಯಗಳು
ಹೇಮಾವತಿ ಉಗಮ ಸ್ಥಾನ
ಹೇಮಾವತಿ ಉಗಮ ಸ್ಥಾನ
ನದಿ ಮೂಲ ಮತ್ತು ಋಷಿ ಮೂಲ ವನ್ನು ಹುಡುಕಲು ಯತ್ನಿಸಬಾರದು ಎಂಬ ಮತಿದೆ. ಉಕ್ತಿಗೆ ವ್ಯತಿರಿಕ್ತವಾಗಿ ನಾವಿಂದು ಹೇಮಾವತಿ ನದಿ ಮೂಲ ಮತ್ತು ನದಿ ಮೂಲದಲ್ಲಿರುವ ಶ್ರೀ ಮಹಾಗನಪತಿ ದೇವಾಲಯದ ಕುರಿತು ಇಲ್ಲಿ ಉಲ್ಲೇಖಿಸುತ್ತಿದ್ದೇವೆ. ಈ ಸ್ಥಳ ರಮ್ಯವಾದ ಮಲೆನಾಡಿನ ಸುಂದರ ಪರಿಸರ ಮೂಡಿಗೆರೆ ತಾಲೂಕಿನ ಜಾವಳಿ ಗ್ರಾಮದಲ್ಲಿದೆ ಇದಕ್ಕೆ ಪೂರಕವಾದ ಕೆಲವೊಂದು ಅಂಶಗಳು ಈ ಕೇಳಗಿನಂತಿವೆ. ನನ್ನನ್ನು ಶಿಶ್ಯನನ್ನಾಗಿ ಸ್ವೀಕರಿಸುವಂತೆ ಸತ್ಯ ಕಾಮ ಎಂಬ ಹುಡುಗನು ಗೌತಮ ಮಹರ್ಷಿಗಳ ಬಳಿ ವಿನಂತಿಸಿಕೋಳುತ್ತಾನೆ ಆಗ ಗೌತಮನು ಮಹರ್ಷಿಗಳು ಇವನ ಗೋತ್ರವನ್ನು ಕೇಳಿದಾಗ ನನಗೇನು ಗೊತ್ತಿಲ್ಲವೆಂದು ಅಮ್ಮನಲ್ಲಿ ಕೇಳಿಕೊಂಡು ಬರುವುದಾಗಿ ಹೇಳಿ ಮನೆಗೆ ಹೋಗಿ ನನ್ನ ತಂದೆಯ ಹೆಸರೇನೆಂದು ತಾಯಿಯ ಬಳಿ ಕೇಳುತ್ತಾನೆ. ಆಗ ತಾಯಿಯು ನಾನು ಒಂದು ಮನೆಯಲ್ಲಿ ಕೆಲಸ ಮಾಡಿಕೊಂಡಿದ್ದಾಗ ನಿನ್ನ ಜನನವಾಯಿತು ಆತನ ಹೆಸರು ಗೊತ್ತಿಲ್ಲವೆಂದು ಸತ್ಯಕಾಮನಿಗೆ ಹೇಳುತ್ತಾಳೆ. ನನ್ನ ಹೆಸರು ಜಾಬಲ ಆಗಿರುವುದರಿಂದ ನೀನು ಇನ್ನು ಮುಂದೆ “ಜಾಬಲ ಸತ್ಯ ಕಾಮ” ಎಂದು ಹೆಸರಿಸಿಕೊಂಡು ಮಹರ್ಷಿಗಳ ಬಳಿ ಹೋಗು ಎನ್ನುತ್ತಾಳೆ. ಸತ್ಯಕಾಮನು ಗೌತಮ ಮಹರ್ಷಿಗಳ ಬಳಿಗೆ ಹೋಗಿ ತನ್ನ ತಾಯಿ ಹೇಳಿದ ವಿಚಾರವನ್ನು ಹೇಳುತ್ತಾಳೆ ಆಗ ಗೌತಮ ಮಹರ್ಷಿಗಳು ತಮ್ಮ ದಿವ್ಯ ದೃಷ್ಠಿಯಂದ ಸತ್ಯಕಾಮನ ಪೂರ್ವಪರಗಳನ್ನು ತಿಳಿದುಕೊಂಡು ಅವನ ತಂದೆ ಒಬ್ಬ ಬ್ರಾಹ್ಮನನಾಗಿದ್ದು. ಈತನನ್ನು ಶಿಷ್ಯನನ್ನಾಗಿ ಸ್ವೀಕರಿಸುದಾಗಿ ತಿಳಿಸುತ್ತಾನೆ. ನಂತರ, ಸತ್ಯಕಾಮನಿಗೆ ಬ್ರಹ್ಮೋÃಪದೇಶ ಮಾಡಿ ಆತನಿಗೆ ಮುನ್ನೂರು ಹಸುಗಳನ್ನು ಕೊಟ್ಟು ಈ ಹಸುಗಳ ಸಂಖ್ಯೆ ಒಂದು ಸಾವಿರ ಆಗುವ ತನಕ ನಂಡಿಕೊಳ್ಲುವAತೆ ಹೇಳುÀಯತ್ತಾರೆ. ಸತ್ಯಕಾಮನು ಹಸುಗಳನ್ನು ಕಾಡಿಗೆ ಕೊಂಡೊಯ್ಯುತ್ತನೆ ಅಲ್ಲಿ ಪಂಚಭೂತಗಳಾದ ಭೂಮಿ, ಆಕಾಶ, ವಾಯು,ಅಗ್ನಿ,ನೀರು ಆತನಿಗೆ ಬ್ರಹ್ಮತ್ವದ ಜ್ಙಾನವನ್ನು ಮತ್ತು ಆದಿಶಕ್ತಿಯ ಪರಿಚಯವನ್ನು ಒದಗಿಸುತ್ತವೆ. ಪಂಚಭೂತಗಳಿAದ ಆತನು ಬ್ರಹ್ಮತ್ವದ ಉಪದೇಶ ಪಡೆದ ಬಳಿಕ ಆತನು ಗುರುಗಳು ಕೊಟ್ಟ ಹಸುಗೋಂದಿಗೆ ತಪಸ್ಸಿಗೆ ತೆರಳುತ್ತಾನೆ ಅಗೆ ತಪಸ್ಸಿಗೆ ಕುಳಿತ ಸ್ಥಳವೇ ಈಗಿನ ಜಾವಳಿಯ ಸಮೀಪದ ಹೇಮಾವತಿ ಗುಡ್ಡ ಎಂಬ ಇತಿಹಾಸವಿದೆ. ಆತನು ಸ್ಥಾಪಿಸಿದ ಆಶ್ರಮ (ಈಗಿನ ಹೇಮಾವತಿ ಗುಡ್ಡದ ) ಬಳಿ ನೀರಿನಲ್ಲದೆ ಇರುವುದು ಆತನ ಗಮನಕ್ಕೆ ಬಂತು ಆಗ ಆತನು ಶಿವನ ಶಿರದಿಂದ ಹರಿಯುವ ಗಂಗೆಯನ್ನು ಕರುಣಿಸುವಂತೆ ಪಾರ್ವತಿಯನ್ನು ಪ್ರಾರ್ಥಿಸಿ ತಪಸ್ಸಿಗೆ ಕುಳಿತುಕೊಳ್ಲುತ್ತಾನೆ. ಈ ತಪಸ್ಸು ನಿವಿಘ್ನವಾಗಿ ನಡೆಯಲಿ ಎಂದು ತಪಶಕ್ತಿಯಿಂದ ಗಣಪತಿಯನ್ನು ಸೃಷ್ಠಿಸಿಕೊಂಡು ಪೋಜಿಸುತ್ತಾನೆ. ಹೀಗೆ ಬಹುಕಾಲ ತಪಸ್ಸನ್ನು ಮಾಡಿದ ನಂತರ ಪಾರ್ವತಿಯು ಪ್ರತ್ಯಕ್ಷವಾಗಿ ನಿನಗೆ ಏನು ವರ ಬೇಕೆಂದು ಕೇಳುತ್ತಾನೆ ಅದಕ್ಕೆ ಸತ್ಯಕಾಮನುನಾನುಜ ತಪಸ್ಥರ್ಯಗೆ ಈ ಜಾಗವನ್ನು ಆರಿಸಿಕೋಂಡಿರುವುದಾಗಿಯೂ ನನ್ನ ಈ ಗುರುಗಳು ಈ ಹೇಸರುಗಳನ್ನು ಕೋಟ್ಟು ಆದು ಸಾವಿರ ಸಂಖ್ಯೆ ಆಗುವ ತನಕ ನೊಡಿಕೋಳ್ಳುವಂತೆ ಹೇಳಿರುತ್ತಾರೆ ಈ ಜಾಗದಲ್ಲಿ ತನ್ನ ಹಸುಗಳಿಗೆ ಕುಡಿಯಲು ನೀರಿಲ್ಲವೆಂತ್ತಲೂ ನೀವೆದಿಸುತ್ತಾನೆ.ಆಗ ದೇವಿಯ ಹೀಮ ಕರಗಿ ನೀರಾಗಿ ಕೆಳಗಿನ ದಂಡಕಾರನ್ಯದ ಮೂಲಕ ಒಣ ಭೂಮಿಯಲ್ಲಿ ಹರಿಯಲಿ ಎಂದು ವರವನ್ನು ಕೂಟ್ಟಳು ಆಗ ಹಿಮದ ಗಡ್ಡೆಗಳು ಕರಗಿ ನೀರಾಗಿ ಹರಿಯಲಾರಂಬಿಸಿದವು. ಈಗಿನ ಹಾಸನ ಜಿಲ್ಲೆಯ ಅಂದಿನ ದಂಡಕಾರಣ್ಯದ ಒಂದು ಭಾಗವಾಗಿತ್ತು. ಮತ್ತು ಆ ಭಾಗವು ಒಣ ಭೂಮಿಯಾಗಿತ್ತು. ಹಿಮ ವಾಹಿನಿಯು ಹರಿದು ದಂಡಕಾರನ್ಯದ ಈ ಒಣ ಭೂಮಿಯನ್ನು ಪ್ರವೇಶಿಸುತ್ತಿದ್ದಂತೆ ಅಲ್ಲಿನ ಜನ ಜೀವನವೆ ಬದಲಾಗಿ ಅವರಿಗೆ ಸುಖ ಸಂಪತ್ತು ತುಂಬಿ ಬಂತು.ಆಗ ಜನರು ಈ ನದಿಂiÀiನ್ನು ಹೇಮಾವಾಹಿನಿ[ಹೆಮಾ ಅಂದರೆ ಚಿನ್ನ]ಎಂದು ಕರೆಯಲಾರಂಬಿಸಿ ಕ್ರಮೇಣ ಹೇಮಾವತಿ ನದಿ ಎಂದಾಯಿತು.ಹಾಸನ ಜಿಲ್ಲೆ ತಾಲೂಕುಗಳಲ್ಲೋಂದಾದ ಸಖಲೇಶಪುರದ ಕೂಡ ಸಂಸ್ಕçತದ ಸಕಲ+ಐಶರ್ಯ+ಪುರೆ ಎಂಬುದರಿAದ ರಚಿತವಾಗಿದೆ. ಸಕಲೇಶಪುರ ಎಂದರೆ ಸಕಲ ಸಂಪತ್ತಿನ ಪಟ್ಟಣ ಎಂದರೆ ಹೇವiವಾಹಿನಿಯಿಂದಾಗಿ ಸಕಲೇಶಪುರವು ಸಂಪ್ಪದ್ಬರಿತವಾಯಿತು. ಜಾಬಾಲಿ ಆಶ್ರಮ ಸ್ಥಾಪಿಸಿದ್ದ ಊರು ಜಾಬಾಲಿಪುರ ಎಂದು ಕರೆಯಲ್ಪಟ್ಟಿತ್ತು. ಕ್ರಮೇಣ ಜಾಬಾಲಿಪುರವು ಜಾವಳಿಯಾಗಿ ಮಾರ್ಪಟ್ಟಿದೆ ಹೇಮಾವತಿ ನದಿ ಉಗಮವಾಗಿದ್ದು ಹೀಗೆ ಇದು ಕೇಳಭಾಗಕ್ಕೆ ಹರಿದು ಹಾಸನ ಜಿಲ್ಲೆಗೆ ನೀರುನಿಸಿ ಸಂಪ್ಪತ್ತನ್ನು ಕರಿಣಿಸುತ್ತಿದೆ.
ವರ್ಗ:ನದಿಗಳು
ಆ್ಯಂಡಿ ಮರ್ರೆ
ಆಂಡ್ರೀವ್ "ಆ‍ಯ್‌೦ಡಿ" ಮರ್ರಿ (ಹುಟ್ಟಿದ್ದು ೧೫ ಮೇ, ೧೯೮೭) ಸ್ಕಾಟ್ಲಾಂಡಿನ ವೃತ್ತಿಪರ ಟೆನ್ನಿಸ್ ಆಟಗಾರನಾಗಿದ್ದು, ಪ್ರಸ್ತುತ ಬ್ರಿಟನ್ನಿನ ನಂಬರ್‌ ಒನ್ ಆಟಗಾರ. ಈತ ಪ್ರಸ್ತುತ ವಿಶ್ವದಲ್ಲಿ ನಾಲ್ಕನೇ ಶ್ರೇಯಾಂಕದಲ್ಲಿದ್ದಾನೆ. ಆದರೆ, ಆಗಸ್ಟ್ ೧೭, ೨೦೦೯ರಿಂದ ಆಗಸ್ಟ್ ೩೧, ೨೦೦೯ರ ವರೆಗೆ ಎರಡನೇ ಶ್ರೇಯಾಂಕದಲ್ಲಿದ್ದ. ಮರ್ರಿ ೨೦೦೭ರ ಏಪ್ರಿಲ್ ೧೬ರಂದು ಪ್ರಥಮ ಬಾರಿಗೆ ಆಸೋಸಿಯೇಷನ್ ಆಫ್ ಟೆನ್ನಿಸ್ ಪ್ರೊಫೆಷನಲ್ಸ್(ಎಟಿಪಿ) ನೀಡುವ ಸ್ಥಾನಗಳ ಪಟ್ಟಿಯಲ್ಲಿ ಮೊದಲ ಹತ್ತರೊಳಗೆ ಸ್ಥಾನ ಪಡೆದ. ಈತ ೨೦೦೮ರ ಯುಎಸ್ ಓಪನ್ ಮತ್ತು ೨೦೧೦ರ ಆಸ್ಟ್ರೇಲಿಯನ್ ಓಪನ್ ಎಂಬ ಎರಡು ಗ್ರ್ಯಾನ್ ಸ್ಲ್ಯಾಮ್ ಟೂರ್ನಿಯಲ್ಲಿ ಫೈನಲ್ ತಲುಪಿ, ಎರಡೂ ಬಾರಿ ರೋಜರ್ ಫೆಡರರ್‌ಗೆ ಸೋತು ಎರಡನೇ ಸ್ಥಾನವನ್ನು ಪಡೆದ. ಮರ್ರಿ ವೇಗವಾಗಿ ಚೆಂಡು ಬರುವ ಅಂಕಣ(ಹಾರ್ಡ್ ಕೋರ್ಟ್)ಗಳಲ್ಲಿ ಹೆಚ್ಚು ಸಮರ್ಥನಾಗಿದ್ದು, ೨೦೦೮ರಿಂದ ಈಚೆಗೆ ಮಣ್ಣಿನ ಅಂಕಣದಲ್ಲಿ (ಕ್ಲೇ ಕೋರ್ಟ್) ತನ್ನ ಆಟವನ್ನು ಉತ್ತಮಪಡಿಸಿಕೊಳ್ಳಲು ಹೆಚ್ಚು ಶ್ರಮಪಟ್ಟಿದ್ದಾನೆ. ಮರ್ರಿ ಅರ್ಹತಾ ತಜ್ಞ (ಫಿಟ್ನೆಸ್ ಎಕ್ಸ್‌‌ಪರ್ಟ್)ರ ತಂಡವನ್ನು ಹೊಂದಿದ್ದು, ೨೦೧೦, ಜುಲೈನಿಂದ ಆತನ ಮುಖ್ಯ ತರಬೇತುದಾರರಾಗಿ ಅಲೆಕ್ಸ್‌ ಕೊರೆಟ್ಜ ಕೆಲಸ ಮಾಡುತ್ತಿದ್ದಾರೆ.
ಆರಂಭಿಕ ಜೀವನ
ಆ‍ಯ್‌೦ಡಿ ಮರ್ರಿ ಸ್ಕಾಟ್ಲಾಂಡಿನ ಗ್ಲಾಸ್‌ಗೊನಲ್ಲಿ ವಿಲ್ಲಿ ಮತ್ತು ಜೂಡಿ ದಂಪತಿಗಳ ಮಗನಾಗಿ ಹುಟ್ಟಿದ. ಆತನ ತಾತ(ತಾಯಿಯ ಕಡೆಯಿಂದ) ರಾಯ್ ಅರ್ಸ್‌ಕೀನ್, ಒಬ್ಬ ವೃತ್ತಿಪರ ಫುಟ್‍ಬಾಲ್ ಆಟಗಾರನಾಗಿದ್ದ. ಕಾಯ್ದಿರಿಸಿದ ತಂಡದ ಪಂದ್ಯಗಳನ್ನು ಹಿಬರ್ನಿಯನ್ ಪರವಾಗಿ ಮತ್ತು ಸ್ಕಾಟ್ಲಾಂಡಿನ ಫುಟ್‍ಬಾಲ್ ಲೀಗ್‌ನಲ್ಲಿ ಸ್ಟಿರ್ಲಿಂಗ್ ಅಲ್ಬಿಯನ್ ಮತ್ತು ಕೌಡನ್‌ಬೀತ್ ಪರವಾಗಿ ಆಡಿದ್ದ. ಮರ್ರಿಯ ಸಹೋದರ, ಜೇಮಿ ಸಹ ವೃತ್ತಿಪರ ಟೆನ್ನಿಸ್ ಆಟಗಾರನಾಗಿದ್ದು ಡಬಲ್ಸ್ ವಿಭಾಗದಲ್ಲಿ ಆಡುತ್ತಾನೆ. ಮರ್ರಿಯು ಹುಟ್ಟಿದಾಗ ಆತನ ಮಂಡಿಯ ಚಿಪ್ಪು ಇಬ್ಭಾಗವಾಗಿದ್ದಿತು. ನಂತರ ಆತನ ಬಾಲ್ಯದ ಸಮಯದಲ್ಲಿ ಅದು ಒಟ್ಟುಗೂಡದೆ ಹಾಗೆಯೇ ಉಳಿಯಿತು. ಆತನಿಗೆ ೧೬ನೇ ವಯಸ್ಸಿನಲ್ಲಿ ಚಿಕಿತ್ಸೆ ಮಾಡಲಾಯಿತು ಮತ್ತು ಆತ ಆರು ತಿಂಗಳುಗಳ ಕಾಲ ಟೆನ್ನಿಸ್ ಆಡುವುದನ್ನು ನಿಲ್ಲಿಸಬೇಕಾಯಿತು. ಮರ್ರಿ ಆಗಾಗ ಮಂಡಿಯನ್ನು ಆಗಾಗ ನೋವಿನ ಕಾರಣದಿಂದ ಹಿಡಿದುಕೊಳ್ಳುವುದನ್ನು ನೋಡಬಹುದಾಗಿದೆ, ಆದರೆ ಅನೇಕ ರೀತಿಯಲ್ಲಿ ಅದನ್ನು ನಿರ್ವಹಣೆ ಮಾಡಿದ್ದಾನೆ. ಮರ್ರಿಯು ಆತನ ಸ್ಥಿತಿಯಿಂದ ಆಟದಿಂದ ಹೊರಹೋಗುವುದಕ್ಕೆ ಹೆಸರುವಾಸಿಯಾಗಿದ್ದಾನೆ. ಆತ ಒಂಬತ್ತು ವರ್ಷದವನಿದ್ದಾಗ ಆತನ ಪೋಷಕರು ಬೇರೆಯಾದರು, ಮರ್ರೆ ಮತ್ತು ಜೇಮಿ ತಂದೆಯೊಡನೆ ವಾಸಿಸತೊಡಗಿದರು. ನಂತರ ಮರ್ರೆ ಡನ್‌ಬ್ಲೇನ್ ಪ್ರೌಢ ಶಾಲೆಗೆ ಸೇರಿದನು.
ಡನ್‌ಬ್ಲೇನ್ ಹತ್ಯಾಕಾಂಡ
ಮರ್ರಿ ಡನ್‌ಬ್ಲೇನ್ ಪ್ರಾಥಮಿಕ ಶಾಲೆಗೆ ಹೋಗುತ್ತಿದ್ದ ಹಾಗೂ ೧೯೯೬ರ ಡನ್‌ಬ್ಲೇನ್ ಹತ್ಯಾಕಾಂಡದ ಸಮಯದಲ್ಲಿ ಹಾಜರಿದ್ದ. ಥಾಮಸ್ ಹೆಮಿಲ್ಟನ್ ತಾನೇ ಸ್ವತಃ ತನ್ನ ಮೇಲೆ ಗುಂಡು ಹಾರಿಸಿಕೊಳ್ಳುವ ಮೊದಲು ೧೭ ಜನರನ್ನು, ಅದರಲ್ಲೂ ಮರ್ರಿಗಿಂತ ಚಿಕ್ಕವಯಸ್ಸಿನ ಮಕ್ಕಳನ್ನು ಕೊಂದಿದ್ದ. ಮರ್ರಿ ಶಾಲಾ ಕೊಠಡಿಯಲ್ಲಿ ಅಡಗಿ ಕುಳಿತಿದ್ದ. ನಾನು ಅಲ್ಲೇನು ಆಗುತ್ತಿದೆ ಅಂತ ಅರ್ಥಮಾಡಿಕೊಳ್ಳಲಾಗದಷ್ಟು ಚಿಕ್ಕವನಾಗಿದ್ದೆ ಹಾಗೂ ಸಂದರ್ಶನದಲ್ಲಿ ಅದರ ಬಗ್ಗೆ ಮಾತನಾಡಲು ಕಷ್ಟಪಡಬೇಕಾಯಿತು ಎಂದು ಮರ್ರಿ ಹೇಳುತ್ತಾನೆ. ಆದರೆ ತನ್ನ ಆತ್ಮಕಥೆ ಹಿಟ್ಟಿಂಗ್ ಬ್ಯಾಕ್‌‌‍ನಲ್ಲಿ, ತಾನು ಹ್ಯಾಮಿಲ್ಟನ್ ನಡೆಸುತ್ತಿದ್ದ ಯುವಕರ ಸಂಘದಲ್ಲಿ ಭಾಗವಹಿಸಿದ್ದೆ ಮತ್ತು ತನ್ನ ತಾಯಿ ಕಾರಿನಲ್ಲಿ ಕರೆದುಕೊಂಡು ಹೋಗಿದ್ದಳು ಎಂದು ಹೇಳಿದ್ದಾನೆ.
ಜೂನಿಯರ್ ಟೆನ್ನಿಸ್
ಮರ್ರಿ ತನ್ನ ಚಿಕ್ಕ ವಯಸ್ಸಿಯನಲ್ಲಿಯೇ ಟೆನ್ನಿಸ್ ಆಡಲು ಆರಂಭಿಸಿದ. ೧೧ ರಿಂದ ೧೭ನೇ ವರ್ಷದ ವರೆಗೆ ಲಿಯಾನ್ ಸ್ಮಿತ್ ಮರ್ರಿಯ ಟೆನ್ನಿಸ್ ತರಬೇತುದಾರನಾಗಿದ್ದ. ತಾನು ಎಂದೂ ಐದು ವರ್ಷದ ಮರ್ರಿಯಂತಹ ಹುಡುಗನನ್ನು ನೋಡಿಲ್ಲ, "ಅನ್‌ಬೀಲೀವುಬ್ಲೀ ಕಾಂಪಿಟೇಟಿವ್" ಎಂದು ತರಬೇತುದಾರ ಮರ್ರಿಯನ್ನು ವರ್ಣಿಸಿದ್ದಾನೆ. ಮರ್ರಿಯು ತನ್ನ ಅಣ್ಣನಾದ ಜೇಮಿಗೆ ಸೋಲುವ ಮೂಲಕ ಅದರಿಂದ ಸ್ಪೂರ್ತಿಯನ್ನು ಪಡೆದು ಅದರಿಂದ ತನ್ನ ಸಾಮರ್ಥ್ಯವನ್ನು ಹೆಚ್ಚಿಸಿಕೊಂಡ. ಆತ ಸೋಲಿಹಲ್‌ನಲ್ಲಿ ನಡೆದ ೧೨ ವರ್ಷದೊಳಗಿನವರ ಪಂದ್ಯದ ಫೈನಲ್‍ನಲ್ಲಿ ಜೇಮಿಯನ್ನು ಸೋಲಿಸಿದ. ಅದಾದ ನಂತರ ಆತನ ಸಹೋದರ ಜೇಮಿಯು, ಮರ್ರಿಯ ಎಡಗೈಯ ಬೆರಳಿನ ಉಗುರು ಕಿತ್ತು ಹೋಗುವಂತೆ ಹೊಡೆಯುವವರೆಗೂ ಸೋತಿದ್ದಕ್ಕಾಗಿ ಹಿಯಾಳಿಸುತ್ತಿದ್ದ. ಮರ್ರಿ ತನ್ನ ೧೨ನೇ ವಯಸ್ಸಿನಲ್ಲಿ ಕಿರಿಯ ಆಟಾಗಾರರಿಗೆ ನಡೆಸಲಾಗುವ ಪ್ರತಿಷ್ಠಿತ ಆರೇಂಜ್ ಬೌಲ್ ಪ್ರಶಸ್ತಿಯನ್ನು ಗೆದ್ದ. ಆತ ಟೆನ್ನಿಸ್‌ಗೆ ಬರುವ ಮೊದಲು ಸ್ವಲ್ಪ ಕಾಲ ಫುಟ್‍ಬಾಲ್ ಆಡಿದ್ದ. ೧೫ನೇ ವಯಸ್ಸಿನಲ್ಲಿ ಮರ್ರಿ ಸ್ಪೇನ್‌ನ ಬಾರ್ಸಿಲೋನಾಕ್ಕೆ ಸ್ಥಳಾಂತರಗೊಂಡನು. ಅಲ್ಲಿ ಆತ ಶಿಲ್ಲರ್ ಇಂಟರ್‌ನ್ಯಾಷನಲ್ ಸ್ಕೂಲ್‍ನಲ್ಲಿ ಭಾಗವಹಿಸಿದನು ಹಾಗೂ ಸಾಂಚೆಸ್-ಕೇಸಲ್ ಅಕಾಡೆಮಿಯ ಮಣ್ಣಿನ ಅಂಕಣದಲ್ಲಿ ತರಬೇತಿ ಪಡೆದನು. ಮರ್ರಿ ಈ ಅವಧಿಯನ್ನು " ಎ ಬಿಗ್ ಸ್ಯಾ ಕ್ರಿಫೈಸ್" ಎಂದು ವರ್ಣಿಸಿದ್ದಾನೆ. ಸ್ಪೇನ್‌ನಲ್ಲಿ ಈತ ಹಿಂದೆ ಡಬಲ್ಸ್‌ನಲ್ಲಿ ವಿಶ್ವದ ಅಗ್ರ ಶ್ರೇಯಾಂಕದ ಆಟಗಾರನಾಗಿದ್ದ ಎಮಿಲಿಯೊ ಸಾನ್ಚೆಜ್‌ನೊಂದಿಗೆ ತರಬೇತಿ ಪಡೆದ. ೨೦೦೩ರ ಜುಲೈನಲ್ಲಿ ಮರ್ರಿ ಚಾಲೆಂಜರ್ ಮತ್ತು ಫೂಚರ್ ಪಂದ್ಯಗಳೊಂದಿಗೆ ಆಟ ಆರಂಭಿಸಿದ. ತನ್ನ ಮೊದಲ ಟೂರ್ನಿಯಾದ ಮ್ಯಾಂಚೆಸ್ಟರ್ ಚಾಲೆಂಜರ್‌ನಲ್ಲಿ ಕ್ವಾಟರ್ ಫೈನಲ್ ತಲುಪಿದ. ತನ್ನ ಮುಂದಿನ ಟೂರ್ನಿಯಲ್ಲಿ ಮರ್ರಿ ಮೊದಲ ಸುತ್ತಿನಲ್ಲಿಯೇ ಫೂಚರ್‌ನ ವಿಶ್ವದ ಮೊದಲ ಹತ್ತು ಆಟಗಾರರಲ್ಲಿ ಒಬ್ಬನಾದ ಫರ್ನಾಂಡೋ ವರ್ಡೆಸ್ಕೋವಿಗೆ ಮಣ್ಣಿನ ಅಂಕಣದಲ್ಲಿ ನಡೆದ ಪಂದ್ಯದಲ್ಲಿ ಸೋತನು. ಸೆಪ್ಟೆಂಬರ್‌ನಲ್ಲಿ ಮರ್ರಿ ಗ್ಲಾಸ್‌ಗೊ ಫೋಚರ್ಸ್ ಟೂರ್ನಿಯನ್ನು ಗೆಲ್ಲುವ ಮೂಲಕ ತನ್ನ ಮೊದಲ ಹಿರಿಯರ ಪ್ರಶಸ್ತಿಯನ್ನು ಗಳಿಸಿದ. ಆತ ಎಡಿನ್‌ಬರ್ಗ್ ಫೂಚರ್ಸ್‌‍ ಟೂರ್ನಿಯ ಸೆಮಿಫೈನಲ್ಸ್ ಸಹ ತಲುಪಿದ್ದ. ಸರ್ಬಿಟನ್ ಫೂಚರ್ಸ್ ಟೂರ್ನಿಯ ಮೊದಲ ಸುತ್ತಿನ ಐದು ಪಂದ್ಯಗಳ ಬಳಿಕ ನಿವೃತ್ತಿ ಹೊಂದಿದ ಮರ್ರಿ ಮೇ ವರೆಗೂ ಹಿರಿಯರ ಟೆನ್ನಿಸ್ ಪಂದ್ಯಗಳನ್ನು ಆಡಲಿಲ್ಲ. ಆತ ಜುಲೈನಲ್ಲಿ ನಾಟ್ಟಿಂಗ್‌ಹ್ಯಾಮ್‌ನಲ್ಲಿಯ ಫೂಚರ್ ಈವೆಂಟ್‌ಗೆ ಮರಳಿದನು. ಭವಿಷ್ಯದ ಗ್ರ್ಯಾನ್‌ಸ್ಲ್ಯಾಮ್‌ನ ಫೈನಲ್‍ನಲ್ಲಿ ಆಡಬಹುದೆಂದು ನಿರೀಕ್ಷಿಸಿದ್ದ ಜೊ-ವಿಲ್‍ಫ್ರೀಡ್‌ ಸೋಂಗಗೆ ಎರಡನೇ ಸುತ್ತಿನಲ್ಲಿ ಸೋತನು. ಮರ್ರಿ ಪೂರ್ಣ ಆಗಸ್ಟ್ ತಿಂಗಳನ್ನು ಮಣ್ಣಿನ ಅಂಕಣದಲ್ಲಿನ ಫೂಚರ್ ಈವೆಂಟ್‌ನಲ್ಲಿ ಆಡುವುದರಲ್ಲಿ ಕಳೆದನು. ಆತ ಕ್ಸಾಟಿವ ಮತ್ತು ರೋಮ್‌ನಲ್ಲಿ ನಡೆದ ಪಂದ್ಯಗಳಲ್ಲಿ ಪ್ರಶಸ್ತಿ ಗೆದ್ದನು ಹಾಗೂ ವೀಗೊ ಟೂರ್ನಿಯ ಸೆಮಿಫೈನಲ್ ತಲುಪಿದನು. ೨೦೦೪ರ ಸಪ್ಟೆಂಬರ್‌ನಲ್ಲಿ, ಈಗ ಮೊದಲ ೧೦೦ ಆಟಗಾರನಲ್ಲಿ ಒಬ್ಬನಾಗಿರುವ ಸರ್ಗಿ ಸ್ಯಾಕ್‌‌ಹೋವ್‌ಸ್ಕಿಯನ್ನು ಸೋಲಿಸುವ ಮೂಲಕ ಜೂನಿಯರ್ ಯುಎಸ್ ಓಪನ್ ಪ್ರಶಸ್ತಿಯನ್ನು ಗೆದ್ದನು. ಮುಂದಿನ ತಿಂಗಳಿನಲ್ಲಿ ಆತನನ್ನು ಆಸ್ಟೇಲಿಯಾದ ವಿರುದ್ಧದ ಡೇವಿಸ್‌ ಕಪ್ ಪಂದ್ಯಕ್ಕೆ ಆಯ್ಕೆ ಮಾಡಲಾಯಿತು. ಹಾಗಿದ್ದರೂ ಆತನನ್ನು ಆಟ ಆಡಲು ಆಯ್ಕೆ ಮಾಡಲಿಲ್ಲ. ಆ ವರ್ಷದಲ್ಲಿ ಆತ ಬಿಬಿಸಿ ಯಂಗ್ ಸ್ಪೋರ್ಟ್ಸ್ ಪರ್ಸ್ನಾಲಿಟಿ ಆಫ್ ದಿ ಇಯರ್ ಎಂಬ ಪ್ರಶಸ್ತಿಯನ್ನು ಗೆದ್ದನು.
ಕೋಲಾರಮ್ಮ
ವರ್ಗ:ದೇವತೆಗಳು
ಆ್ಯಂಡಿ ಮರ್ರೆ
ಗ್ರ್ಯಾಂಡ್ ಸ್ಲ್ಯಾಮ್ ಪ್ರದರ್ಶನಗಳ ಟೈಮ್‌ಲೈನ್
''ಗೊಂದಲ ಮತ್ತು ದ್ವಿಗುಣ ಎಣಿಕೆಗಳನ್ನು ತಪ್ಪಿಸುವುದಕ್ಕಾಗಿ, ಈ ಕೆಳಗಿನ ಪಟ್ಟಿಯಲ್ಲಿ ಒಂದು ಪಂದ್ಯಾವಳಿ ಅಥವಾ ಅಟಗಾರನ ಭಾಗವಹಿಸುವಿಕೆಯು ಪೂರ್ಣಗೊಂಡ ನಂತರ ಒಮ್ಮೆ ಮಾತ್ರ ನವೀಕರಿಸಲ್ಪಡುತ್ತದೆ. ಇದು ೨೦೧೦ ರ ವಿಂಬಲ್ಡನ್ ಚಾಂಪಿಯನ್‌ಷಿಪ್‌ಗಳ ಮೂಲಕ ಪ್ರಸ್ತುತೀಕರಿಸಲ್ಪಟ್ಟಿದೆ. ''
ಆಟದ ವಿಧಗಳು ಮತ್ತು ಉಪಕರಣಗಳು
ಮರ್ರಿಯು ಒಬ್ಬ ರಕ್ಷಕ ಕೌಂಟರ್ ಪಂಚರ್, ವೃತ್ತಿಪರ ಟೆನ್ನಿಸ್ ತರಬೇತುದಾರ ಪೌಲ್ ಅನ್ನಕೊನ್‌ನು ಮರ್ರಿಯ ಬಗ್ಗೆ "ಈತ ಪ್ರಸ್ತುತ ಆಟಗಾರರಲ್ಲಿ ಉತ್ತಮ ಕೌಂಟರ್ ಪಂಚರ್" ಎಂದು ಹೇಳುತ್ತಾನೆ." ಕಡಿಮೆ ತಪ್ಪಿನೊಂದಿಗಿನ ಗ್ರೌಂಡ್‌ಸ್ಟ್ರೋಕ್‌‌ ಅವನ ದೊಡ್ದ ಸಾಮರ್ಥ್ಯಗಳಲ್ಲೊಂದಾಗಿದೆ, ಅಸಾಧಾರಣವಾದ ಪ್ರತಿಕ್ರಿಯಿಸುವ ಮತ್ತು ನಿರೀಕ್ಷಿಸುವ ಸಾಮರ್ಥ್ಯ, ಮತ್ತು ರಕ್ಷಣೆ ಮತ್ತು ಅಡ್ಡಿಯನ್ನುಂಟುಮಾಡುವಿಕೆಯ ನಡುವೆ ಅತಿ ವೇಗದಿಂದ ಬದಲಾಯಿಸುವಿಕೆಯು ಆತನಿಗೆ ರಕ್ಷಣಾತ್ಮಕ ಸ್ಥಾನಗಳಿಂದ ವಿರೋಧಿಗಳಿಗೆ ಹೊಡೆಯುವುದಕ್ಕೆ ಸಾಧ್ಯವಾಗುತ್ತದೆ. ಅವನ ಆಟದ ವಿಧಾನವು ಮಿಲೊಸ್ಲಾವ್ ಮೆಸಿರ್‌ನಷ್ಟೇ ಪ್ರಸಿದ್ಧವಗಿದೆ. ಮರ್ರಿನ ತಂತ್ರಗಳು ಸಾಮಾನ್ಯವಾಗಿ ಬೇಸ್‌ಲೈನ್‌ನಿಂದ ಪ್ಯಾಸಿವ್ ಎಕ್ಸ್‌‌ಚೇಂಜ್‌ಗಳನ್ನೊಳಗೊಂಡಿರುತ್ತದೆ, ಸಾಮಾನ್ಯವಾಗಿ ಆತ ಸರಳವಾದ ತಪ್ಪಿಗಾಗಿ ಕಾಯುತ್ತಾನೆ. ಹಾಗಿದ್ದಾಗ್ಯೂ, ಮರ್ರಿ ಆತನ ಪ್ಯಾಸಿವ್ ರೀತಿ ಮತ್ತು ರಕ್ಷಣಾತ್ಮಕ ನಡೆಯ ಕೊರತೆಯಿಂದ ಟೀಕೆಗೊಳಗಾಗುತ್ತಾನೆ, ಇದು ಆತನನ್ನು "ಪುಶರ್" ಎಂದು ಕರೆಯುವಂತೆ ಮಾಡುತ್ತದೆ. ನಿಧಾನದ ರ್ಯಾಲಿಯು ಬಳಸುವ ಆತನ ಗ್ರೌಂಡ್‌ಸ್ಟ್ರೋಕ್ಸ್‌‌ನೆಡೆಗಿನ ತಕ್ಷಣದ ಗತಿಯು ಅತನ ವಿರೋಧಿಗಳನ್ನು ಆಶ್ಚರ್ಯಗೊಳಿಸುತ್ತದೆ. ಮರ್ರಿಯು ಆಟದಲ್ಲಿ ಶ್ರೇಷ್ಟ ರಿಟರ್ನರ್, ಕೆಲವೊಮ್ಮೆ ನಿರೀಕ್ಷೆಗೆ ಮೀರಿದ ವೆಗದ ಎಸೆತಗಳನ್ನು ತಡೆಯುತ್ತಾನೆ. ಈ ಕಾರಣಕ್ಕಾಗಿಯೇ ಮರ್ರಿಯು ಅಪರೂಪದ ಪರಿಣತನಾಗಿದ್ದಾನೆ. ಈತನು ಮೈದಾನದಲ್ಲಿ ಅತ್ಯಂತ ಚಾಣಾಕ್ಷನಾದ ತಂತ್ರಗಾರನೆಂದು ಪ್ರಸಿದ್ದನಾಗಿದ್ದಾನೆ, ಕೆಲವೊಮ್ಮೆ ಇದು ಆತನಿಗೆ ಹೆಚ್ಚಿನ ಅಂಕಗಳನ್ನು ತಂದುಕೊಡುತ್ತದೆ. ಅತನ ಶ್ರೇಷ್ಟವಾದ ಸಾಮರ್ಥ್ಯವೆಂದರೆ ಆತನ ಮೊದಲ ಎಸೆತವಾಗಿದೆ. ಹೊಸತರಲ್ಲಿ ಆತನ ಹೆಚ್ಚಿನ ಗೆಲುವುಗಳು ಹಾರ್ಡ್ ಕೋರ್ಟ್‌ನಲ್ಲಾಗಿದೆ. ಹಾಗಿದ್ದಗ್ಯೂ, ಆತನು ಮಣ್ಣಿನ ಮೈದಾನವನ್ನು ಬಯಸುತ್ತಾನೆ, ಏಕೆಂದರೆ ಕಿರಿಯ ಆಟಗಾರನಾಗಿ ಆತನ ಅಭ್ಯಾಸವು ಬಾರ್ಸಿಲೋನಾದ ಮಣ್ಣಿನ ಮೈದಾನದಲ್ಲಾಗಿದೆ. ಈತನ ಮುಖ್ಯಸ್ಥನು ಈತನ ರಾಕೆಟ್‌ಗಾಗಿ ಪ್ರಾಯೋಜಕನಾಗುತ್ತಾನೆ. ೨೦೦೯ರ ಕೊನೆಯವರೆಗೂ ಆತನು ಫ್ರೆಡ್ ಪೆರ್ರಿ ಉಡುಪನ್ನು ಧರಿಸುತ್ತಿದ್ದನು, ಅಡಿಡಾಸ್‌ನೊಂದಿಗೆ ಐದು ವರ್ಷಗಳ ಕಾಲದ £೧೦ಮಿ. ಒಪ್ಪಂದಕ್ಕೆ ಸಹಿ ಹಾಕಿದ ನಂತರ ೨೦೧೦ರ ಋತುವಿನಲ್ಲಿ ಅದನ್ನು ಧರಿಸಲು ಆರಂಭಿಸುತ್ತಾನೆ.
ವೈಯಕ್ತಿಕ ಜೀವನ
ಮರ್ರಿಯ ಕಿಮ್ ಸಿಯರ್‌ನೊಂದಿಗಿನ ಸಂಬಂಧವು ೨೦೦೯ರಲ್ಲಿ ಕೊನೆಗೊಂಡಿತು, ೨೦೧೦ರಲ್ಲಿ ಇದನ್ನು ಬಗೆಹರಿಸಿಕೊಂಡರು. ಮರ್ರಿಯ ಆಂಡ್ರೆ ಅಗಾಸ್ಸಿಯು ಇಷ್ಟವಾದ ಟನ್ನಿಸ್ ಆಟಗಾರನಾಗಿದ್ದಾನೆ.
ರಾಷ್ಟ್ರೀಯ ಗುರುತಿಸುವಿಕೆ
ಮರ್ರಿ ತನ್ನನ್ನು ಮೊದಲು ಸ್ಕಾಟಿಷ್‌ನವನೆಂದೂ ನಂತರ ಬ್ರಿಟೀಷ್ ಎಂದೂ ಗುರುತಿಸಿಕೊಳ್ಳುತ್ತಾನೆ. ವಿಂಬಲ್ಡನ್ ೨೦೦೬ಕ್ಕಿಂತ ಮೊದಲು ೨೦೦೬ರ ವರ್ಲ್ಡ್ ಕಪ್‌ನಲ್ಲಿ, ಮರ್ರಿ "ಇಂಗ್ಲೇಡನ್ನು ಬಿಟ್ಟು ಯಾರನ್ನಾದರೂ ಬೆಂಬಲಿಸಿ" ಎಂಬ ಹೇಳಿಕೆಯಿಂದ ಕಲವು ಸಾರ್ವಜನಿಕ ವಿವಾದಗಳಿಗೆ ಗುರಿಯಾಗುತ್ತಾನೆ. ಇದರ ಪರಣಾಮವಾಗಿ ಆತ ಅನೇಕ ವಿರೋಧದ ಮೇಲ್‌ಗಳನ್ನು ಸ್ವೀಕರಿಸಬೇಕಾಯಿತು. ದಕ್ಷಿಣ ಅಮೇರಿಕಾದ ತಂಡದೊಂದಿಗಿನ ಇಂಗ್ಲೇಂಡಿನ ವರ್ಡ್‌ಕಪ್ ಆಟದಲ್ಲಿ ಪರಗ್ವೇ ಶರ್ಟನ್ನು ಧರಿಸಿದ್ದನೆಂದು ವರದಿಯಾಯಿತು. ವರ್ಡ್‌ಕಪ್‌ನಲ್ಲಿ ಸ್ಕಾಟ್‌ಲ್ಯಾಂಡಿಗೆ ಬೆಂಬಲ ನೀಡುತ್ತೀರಾ ಎಂಬ ಪ್ರಶ್ನೆಗೆ ಕ್ರೀಡಾ ವರದಿಗಾರನಾದ ಡೆಸ್ ಕೆಲ್ಲೆಯೊಂದಿಗಿನ ಸಂದರ್ಶನದಲ್ಲಿ ಮರ್ರಿ ತನ್ನ ಹೇಳಿಕೆಗಳನ್ನು ತಮಾಷೆಗಾಗಿ ಹೇಳಿದುದಾಗಿ ವಿವರಿಸುತ್ತಾನೆ, ಆಗ ಸ್ಕಾಟ್‌ಲ್ಯಾಂಡ್ ಇದಕ್ಕೆ ಪ್ರವೇಶಿಸಲು ಅನರ್ಹವಾಗಿತ್ತು. ಕೆಲ್ಲಿ ಹೇಳುವಂತೆ ಇನ್ನೊಂದು ವೃತ್ತಪತ್ರಿಕೆಯು "ತನ್ನ ಜೀವನವನ್ನಾಧರಿಸಿದ ಸುಳ್ಳು ಉತ್ತೇಜಕಗಳಿರುವ ’ಕಥೆ’ಯನ್ನು ಪ್ರಕಟಿಸಿದೆ", ಮತ್ತು "ಅವಿವೇಕದ ಟೀಕೆ" ಗಳಿಂದ ಅವನು ಹತಾಶೆಗೊಳಗಾದನು. ಮರ್ರಿ ತನ್ನನ್ನು "ಇಂಗ್ಲೀಷ್ ವಿರೋಧಿ ಆಗಿರಲಿಲ್ಲ ಮತ್ತು ಈಗಲೂ ಅಲ್ಲ" ಎಂದು ಹೇಳಿದನು ಮತ್ತು ಅವನು ಪೋರ್ಚುಗಲ್‌ನಿಂದ ಇಂಗ್ಲೇಂಡ್‌ನ ಮುಂದಿನ ಹೊರಹೋಗುವಿಕೆಗಾಗಿ ತನ್ನ ಅಸಮಾಧಾನ ವ್ಯಕ್ತಪಡಿಸಿದನು. ಸಂದರ್ಶನವೊಂದರಲ್ಲಿ ಬಿಬಿಸಿ ರೇಡಿಯೋ ೫ ಲೈವ್‌ನಲ್ಲಿ ನಿಕ್ಕಿ ಕ್ವಾಂಪ್‌ಬೆಲ್‌ನ ಬಳಿ ಟಿಮ್ ಹೇಮನ್ ಈ ಉಲ್ಲೆಖಗಳನ್ನು ತಮಾಷೆಗಾಗಿ ಮಾಡಿದನು ಎಂದು ದೃಡೀಕರಿಸಿದನು, ಮತ್ತು ಮರ್ರಿಗೆ ಪ್ರತಿ ಕ್ರಿಯಿಸುವಾಗ ಕೆಲ್ಲಿ ಮತ್ತು ಹೇಮನ್ ಛೇಡಿಸಿದುದಾಗಿದೆ. ಅವನು ಮರ್ರಿ ಪರಗ್ವೇ ಶರ್ಟನ್ನು ಧರಿಸಿದನೆಂಬುದು ಸುಳ್ಳು ವದಂತಿಯೆಂದು ಹೇಳಿದನು. ಗ್ಯಾಬಿ ಲೊಗನ್‌ನೊಂದಿಗಿನ ಬಿಬಿಸಿಯ ಇನ್‌ಸೈಡ್ ಸ್ಪೀರ್ಟ್‌ ಕಾರ್ಯಕ್ರಮದ ಸಂದರ್ಶನವೊಂದರಲ್ಲಿ ಮರ್ರಿಯು ತಾನು ಸ್ಕಾಟಿಷ್ ಮತ್ತು ಬ್ರಿಟೀಷ್ ಎರಡೂ ಎಂದೂ ಮತ್ತು ಬ್ರಿಟಿಷ್ ಎಂದು ಗುರುತಿಸುವಿಕೆಯಿಂದ ಹಿತಕರ ಮತ್ತು ಸಂತೋಷವಾಗಿರುವುದಾಗಿ ಹೇಳಿದನು. ಅವನು ಇವೆರಡರಲ್ಲಿ ಯಾವುದೇ ಸಂಘರ್ಷ ಕಾಣುತ್ತಿಲ್ಲ ಮತ್ತು ಸಮಾನವಾಗಿ ಹೆಮ್ಮಯಿದೆಯೆಂದು ಹೇಳಿದನು. ಅವನು ತನ್ನ ಕುಟುಂಬದ ಕೆಲವರು ನ್ಯೂಕ್ವಾಸಲ್ ಮೂಲದವರಾಗಿದ್ದಾರೆ ಹಾಗಾಗಿ ತಾನು ಇಂಗ್ಲೀಷ್ ಹಾಗೂ ತನ್ನ ತರಬೇತುದಾರ ಮತ್ತು ತನ್ನ ಗೆಳತಿ ಕಿಮ್ ಸಿರೀಸ್ ಇಂಗ್ಲೀಷಿನವರಾಗಿದ್ದಾರೆ ಎಂದು ಹೇಳಿದನು.
ಬಾಹ್ಯ ಕೊಂಡಿಗಳು
ವರ್ಗ:ಬಿಬಿಸಿಯ ಆ ವರ್ಷದ ವೇಲ್ಸ್ ಕ್ರೀಡಾ ವ್ಯಕ್ತಿ ವರ್ಗ:ಗ್ರೇಟ್ ಬ್ರಿಟನ್ನಿನ ಒಲಂಪಿಕ್‌‌ ಟೆನ್ನಿಸ್ ಆಟಗಾರರು ವರ್ಗ:ಸ್ಪೈನ್‌ನಲ್ಲಿರುವ ಬ್ರಿಟೀಷ್‌ನಿಂದ ದೇಶಭ್ರಷ್ಟಗೊಂಡವರು ವರ್ಗ:ಡನ್‌ಬ್ಲೇಮ್‌ನ ಜನರು ವರ್ಗ:ಇಂಗ್ಲೀಷ್ ವಂಶದ ಸ್ಕಾಟಿಷ್ ಜನರು ವರ್ಗ:ಸ್ಕಾಟಿಷ್‌ನ ಟೆನ್ನಿಸ್ ಆಟಗಾರರು ವರ್ಗ:1996ರ ಬೇಸಿಗೆಯ ಒಲಂಪಿಕ್ಸ್‌‌ನಲ್ಲಿ ಟೆನ್ನಿಸ್ ಆಟಗಾರರು ವರ್ಗ:1987ರಲ್ಲಿ ಜನಿಸಿದವರು ವರ್ಗ:ಜೀವಿತ ವ್ಯಕ್ತಿಗಳು ವರ್ಗ:ಟೆನ್ನಿಸ್
ಪೋಲಿಸ್ ಪಾಪಣ್ಣ
ವರ್ಗ:ವರ್ಷ-೧೯೮೪ ಕನ್ನಡಚಿತ್ರಗಳು
ಜೇನ್ ಆಸ್ಟಿನ್
ಜೇನ್ ಆಸ್ಟಿನ್(೧೬ ಡಿಸೆಂಬರ್ ೧೭೭೫-೧೮ ಜುಲೈ ೧೮೧೭)ರವರು ಆಂಗ್ಲ ಕಾದಂಬರಿಗಾರ್ತಿ. ಆಕೆಯ ಪ್ರಣಯಭರಿತ ಕಾದಂಬರಿಗಳು ಆಕೆಯನ್ನು ಇಂಗ್ಲೀಷ್ ಸಾಹಿತ್ಯದ ಶ್ರೇಷ್ಠ ಕಾದಂಬರಿಗಾರ್ತಿಯನ್ನಾಗಿಸಿದೆ. ಅವರ ಕಾದಂಬರಿಗಳಲ್ಲಿನ ವಾಸ್ತವಿಕತೆ, ವ್ಯಂಗ್ಯ, ಸಾಮಾಜಿಕ ವಿವರಣೆ ಅವರನ್ನು ಉತ್ತಮ ವಿದ್ವಾಂಸರೊಂದಿಗೆ ಸೇರಿಸಲಾಗುತ್ತದೆ.
ಆಸ್ಟಿನ್ ರವರು ತಮ್ಮ ಇಡೀ ಜೀವನವನ್ನು ತಮ್ಮ ಕುಟುಂಬದವರೊಂದಿಗೆ ಕಳೆದರು. ಆಕೆಯ ಮೊದಲ ಗುರು ಆಕೆಯ ತಂದೆ. ಆಕೆಯ ಅಣ್ಣಂದಿರು ಮತ್ತು ಸ್ವಪ್ರಯತ್ನ ಆಕೆಯ ವಿದ್ಯಭ್ಯಾಸದಲ್ಲಿ ಪ್ರಮುಖ ಪಾತ್ರವಹಿಸಿದ್ದೆ. ಆಕೆಯ ಕುಟುಂಬದವರ ಸಹಕಾರ ಆಕೆಯನ್ನು ಒರ್ವ ಒಳ್ಳೆಯ ಬರಹಗಾರ್ತಿಯನ್ನಾಗಿಸಿತು. ಆಕೆಯ ಕಲಾತ್ಮಕ ಶಿಷ್ಯವೃತ್ತಿ ಹದಿಮೂರರಿಂದ ಮೂವತ್ತರವರೆಗೆ ಮುಂದುವರಿಯಿತು. ಈ ಅವಧಿಯಲ್ಲಿ ಅವರು ವಿವಿಧ ಸಾಹಿತ್ಯ ಕೃಷಿಯಲ್ಲಿ ತಮ್ಮನ್ನೇ ತೊಡಗಿಸಿಕೊಂಡರು. ೧೮೧೧ರಿಂದ ೧೮೧೬ರರವರೆಗೆ ಪ್ರಕಟಗೊಂಡ ಆಕೆಯ ಕಾದಂಬರಿಗಳಾದ Sense and Sensibility (೧೮೧೧), Pride and Prejudice (೧೮೧೩),Mansfield Park (೧೮೧೪), Emma (೧೮೧೬). ಆಕೆಯನ್ನು ಒಬ್ಬ ಉತ್ತಮ ಲೇಖಕಿಯ ಸ್ಥಾನ ತಂದುಕೊಟ್ಟಿತು. Northanger Abbey ಮತ್ತು Persuasion ಕಾದಂಬರಿಗಳು ಆಕೆಯ ಮರಣಾನಂತರ ಪ್ರಕಟಗೊಂಡವು. Sanditon ಕಾದಂಬರಿಯನ್ನು ಬರೆಯಲು ಆರಂಭಿಸಿದರೂ, ಅದನ್ನು ಮುಗಿಸುವ ಮುನ್ನವೆ ಆಕೆ ಇಹಲೋಕ ತ್ಯಜಿಸಿದರು.
ಆಸ್ಟಿನ್ ರ ಕಾದಂಬರಿಗಳಲ್ಲಿ ೧೮ ಮತ್ತು ೧೯ನೇ ಶತಮಾನದ ಜೀವನ ಶೈಲಿ, ಸಾಮಾಜಿಕ ವ್ಯವಸ್ಥೆಗಳನ್ನು ಸುಂದರವಾಗಿ ಚಿತ್ರಿಸಿದ್ದಾರೆ. ಆಕೆಯ ಕಾದಂಬರಿಗಳು ಹಾಸ್ಯಭರಿತವಾಗಿದ್ದರೂ ಮಹಿಳೆ ವಿವಾಹದ ಚೌಕಟ್ಟಿನಲ್ಲಿ ಯಾವ ರೀತಿಯಲ್ಲಿ ಸಾಮಾಜಿಕವಾಗಿ ಮತ್ತು ಆರ್ಥಿಕವಾಗಿ ಸುರಕ್ಷಿತಳು ಎಂಬುದಕ್ಕೆ ಒತ್ತು ನೀಡಿದ್ದಾರೆ. ಆಕೆಯ ಕಾದಂಬರಿಗಳು ಅನಾಮಿಕವಾಗಿ ಪ್ರಕಟಗೊಂಡರೂ, ಆಕೆಗೆ ಪ್ರಖ್ಯಾತಿಯನ್ನು ತಂದುಕೊಟ್ಟಿತ್ತು. ೧೮೬೯ರಲ್ಲಿ ಆಕೆಯ ಸೋದರಳಿಯ ಬರೆದ A Memoir of Jane Austen ಆಕೆಗೆ ಮಾನ್ಯತೆ ತಂದುಕೊಟ್ಟಿತಲ್ಲದೆ ಆಕೆಯನ್ನು ಇಂಗ್ಲೀಷ್ ಸಾಹಿತ್ಯದ ಪ್ರಮುಖ ವ್ಯಕ್ತಿಗಳಲ್ಲಿ ಒಬ್ಬರನ್ನಾಗಿಸಿತು. ೨೦ನೇ ಶತಮಾನದಲ್ಲಿ ಆಕೆಯ ಕಾದಂಬರಿಗಳಿಗೆ ಅಭಿಮಾನಿಗಳ ದಂಡು ಬೆಳೆಯಿತು.
ಜೀವನ ಮತ್ತು ವೃತ್ತಿ
ಆಸ್ಟಿನ್ ರವರ ವಯಕ್ತಿಕ ಜೀವನದ ಬಗೆಗಿನ ವಿವರಗಳು ಬಹಳ ಕಡಿಮೆ. ಅವರ ೩೦೦೦ ವಯಕ್ತಿಕ ಪತ್ರಗಳಲ್ಲಿ ಕೇವಲ ೧೬೦ ಪತ್ರಗಳು ಮಾತ್ರ ಬಹಿರಂಗ ಪಡಿಸಲಾಗಿದೆ. ಅವರ ಮರಣಾನಂತರ ಅವರ ಸಂಬಂಧಿಕರು ಹೊದಗಿಸಿದ ಮಹಿತಿಗಳೇ ಮೂಲಾಧಾರ.
ಕುಟುಂಬ
ಆಸ್ಟಿನ್ ರ ತಂದೆ ಜಾರ್ಜ್ ಆಸ್ಟಿನ್ ಹಾಗೂ ತಾಯಿ ಕಸಾಂದ್ರ ಕುಲೀನ ಮನತನಕ್ಕೆ ಸೇರಿದವರು. ಜಾರ್ಜ್ ರವರು ಉಣೆ ಬಟ್ಟೆಗಳ ತಯರಕರಾಗಿದ್ದರು. ಅವರು Steventon, Hampshireನಲ್ಲಿ ಆಂಗ್ಲಿಕನ್ ಸಭೆಯ ಪಾದ್ರಿಯಗಿದ್ದರು. ೨೬ ಏಪ್ರಿಲ್ ೧೭೬೪ರಲ್ಲಿ ಅವರು ಕಸಾಂದ್ರರೊಂದಿಗೆ ವಿವಾಹವಾದರು. ಜೀವನೊಪಯಕಾಗಿ ಕೃಷಿ ಮತ್ತು ಮೂರು-ನಾಲ್ಕು ವಿದ್ಯಾರ್ಥಿಗಳಿಗೆ ಮನೆಯಲ್ಲಿ ಉಳಿಸಿಕೊಂಡು ಪಾಠ ಹೇಳಿಕೊಡುತ್ತಿದ್ದರು.
ಆಸ್ಟಿನ್ ರ ಕುಟುಂಬ ದೊಡ್ದದು. ಆರು ಸೋದರರು- ಜೇಮ್ಸ್(೧೭೬೫-೧೮೧೯), ಜಾರ್ಜ್(೧೭೬೬-೧೮೩೮), ಎಡ್ವರ್ಡ್(೧೭೬೮-೧೮೫೨), ಹೆನ್ರಿ ಥಾಮಸ್(೧೭೭೧-೧೮೫೦), ಫ್ರಾನ್ಸಿಸ್ ವಿಲಿಯಂ(೧೭೭೪-೧೮೬೫), ಚಾರ್ಲ್ಸ ಜಾನ್(೧೭೭೯-೧೮೫೨) ಮತ್ತು ಒರ್ವ ಸೋದರಿ ಕಸಾಂದ್ರ ಎಲಿಜಬೆತ್(೧೭೭೩-೧೮೪೫) ಅವರು ಕೂಡ ಅವಿವಾಹಿತರು. ಕಸಾಂದ್ರರವರೇ ಜೇನ್ ಆಸ್ಟಿನ್ ರವರ ಜೀವನದಲ್ಲಿ ಆಪ್ತಗೆಳತಿಯಾಗಿದ್ದರು. ಹೆನ್ರಿರವರು ಬ್ಯಾಂಕ್ ನ ಮಲೀಕರಾಗಿದ್ದರು, ಬ್ಯಾಂಕ್ ವ್ಯವಹಾರ ಪರಜಯಪಟ್ಟನಂತರ ಅವರು ಪಾದ್ರಿಯಾಗಿ ಸೇವೆಸಲ್ಲಿಸಿದ್ದರು. ಹೆನ್ರಿರವರು ಜೇನ್ ರವರ ಸಾಹಿತ್ಯ ಚಟುವಟಿಕೆಗಳ ಕಾರ್ಯಕರ್ತರಾಗಿದ್ದರು. ಜೇನ್ ಆಸ್ಟಿನ್ ರವರು ೧೦ ಹೆನ್ರೀಟ್ಟಾ ರಸ್ತೆಯಲ್ಲಿ ವಾಸವಾಗಿದ್ದಾಗ ಅವರ ಜೀವನದ ಉತ್ತಮ ಪತ್ರಗಳನ್ನು ಬರೆದರು. ಹೆನ್ರಿರವರ ಸ್ನೇಹಿತರ ಬಳಗದಲ್ಲಿ ಬ್ಯಾಂಕ್ ಮಾಲೀಕರು, ವ್ಯಾಪಾರಿಗಳು, ಪ್ರಕಾಶಕರು,ಚಿತ್ರಕಾರರು ಮತ್ತು ನಟರು ಇದ್ದರು. ಹೆನ್ರಿರವರು ಅವಳಿಗೆ ನಗರದ ಹೊರ ಊರುಗಳ ಸಾಮಾಜಿಕ ವ್ಯವಸ್ಥೆಯ ಕುರಿತು ಮಾಹಿತಿ ಕೊಡುತ್ತಿದ್ದರು.
ಬಾಲ್ಯ ಮತ್ತು ವಿದ್ಯಾಭ್ಯಾಸ
ಜೇನ್ ಆಸ್ಟಿನ್ ೧೬ನೇ ಡಿಸೆಂಬರ್ ೧೭೭೫ರಲ್ಲಿ Steventonನಲ್ಲಿ ಜನಿಸಿದರು. ಅವಳ ಜ್ಞಾನಸ್ನಾನ ೫ನೇ ಏಪ್ರಿಲ್ ೧೭೭೬ರಲ್ಲಿ ನಡೆಯಿತು. ೧೭೮೩ರಲ್ಲಿ ಆಸ್ಟಿನ್ ಮತ್ತು ಕಸಾಂದ್ರ ಆಕ್ಸ್ಫರ್ಡ್ ನಲ್ಲಿ ವಿದ್ಯಾಭ್ಯಾಸಕ್ಕೆ ಶ್ರೀಮತಿ ಆನ್ ಬಳಿ ಸೇರಿಕೊಂಡರು. ಅವರ ಜೊತೆಗೆ ಸೌತಾಂಪ್ಟನ್ ಗೆ ವಲಸೆ ಹೋದರು. ಅನಾರೋಗ್ಯ ನಿಮಿತ್ತ, ಮನೆಗೆ ಬಂದ ಅವರ ವಿದ್ಯಾಭ್ಯಾಸ ಮನೆಯಲ್ಲೇ ಮುಂದುವರೆಯಿತು. ೧೭೮೫ರಲ್ಲಿ ವಸತಿ ಶಾಲೆಗೆ ಸೇರಿದರು. ಅಲ್ಲಿ ಫ್ರೆಂಚ್, ಕಾಗುಣಿತ, ಕಸೂತಿ, ನೃತ್ಯ, ಸಂಗೀತ, ನಾಟಕಗಳಲ್ಲಿ ತರಬೇತಿ ಹೊಂದಿದರು. ಡಿಸೆಂಬರ್ ೧೭೮೬ರ ಹೊತ್ತಿಗೆ ಅವರಿಬ್ಬರೂ ಮನೆಗೆ ವಾಪಾಸಾದರು-ಕಾರಣ ಆರ್ಥಿಕವಾಗಿ ಅವರನ್ನು ಓದಿಸಲು ಸಾಧ್ಯವಾಗದೆ ಹೋದದ್ದು.